open-index/open-wikipedia-markdown huggingface dataset:
භූ විද්‍යාත්මක කාල පරිමාණය

**භූ විද්‍යාත්මක කාල පරිමාණය** යනු,  පෘථිවියෙහි ඉතිහාසය පුරා සිදුවූ සිද්ධීන් අතර කාල ප්‍රාන්තරය සහ සබැඳියාව විස්තර කිරීමට භූ විද්‍යාඥයින්, පාෂාණ ධාතු විද්‍යාඥයින් සහ, අනෙකුත් පෘථිවි විද්‍යාඥයින් විසින් භාවිතා කරන  ස්තර වින්‍යාසය හා කාල සීමාව ගලපන  කාලානුරූපික මිනුම් ක්‍රමයකි. මෙම ලිපිය තුල ඉදිරිපත් කෙරෙන භූ විද්‍යාත්මක කාල පරතරයන්,  ස්තර වින්‍යාසය සඳහා ජාත්‍යන්තර අධිකාරිය විසින් නියම කෙරුනු නාමකරණය, දින වකවානු සහ සම්මත වර්ණ කේතයන්  හා සීහෙයි. 

විකිරණමිතික කාලනිර්ණය විසින් දක්වනු ලබන සාක්ෂි අනුව පෘථිවිය, වසර බිලියන 4.54 පමණ වයසැති වෙයි.   එක් එක් කාල සීමාවෙහිදී සිදුවූ සිද්ධීන් අනුව විවිධ ඒකක වෙත පෘථිවියෙහි අතීතයෙහි භූ විද්‍යාව හෝ  *ස්ථරීය කාලය* හෝ සංවිධානය කොට ඇත. භූ විද්‍යාත්මක කාල පරිමාණයෙහි වෙනස් කාල ප්‍රාන්තර අතර මායිම් සාමාන්‍යයෙන් පැනවෙන්නේ ඒවාට අදාල ස්තරයන්ගේ සංයුතියෙහි වෙනස්වීම් අනුව වන අතර සමූහ වඳවීම් වැනි ප්‍රධාන භූ විද්‍යාත්මක හෝ පාෂාණි ධාතු විද්‍යාත්මක සිද්ධීන් හුවා දක්වයි. නිදසුනක් වශයෙන්, ක්‍රිටේසීය අවධිය  සහ පේලියෝජීන් අවධිය අතර මායිම අර්ථනිරූපණය වන්නේ  පියාසර කල නොහැකි ඩයිනසෝරියන් සහ වෙනත් බොහෝ ජීවි සමූහ මැරී යාම සනිටුහන් කල  ක්‍රිටේසීය–පේලියෝජීන් උච්ඡේද සිද්ධිය වෙතිනි. විශ්වසනීය ෆොසිල වාර්තා පැවතීම ඇරඹීමට පෙර පැවති පැරණි ( ප්‍රොටෙරොසොයික කල්පයට පෙර) කාල ප්‍රාන්තරයන් අර්ථනිරූපණය වන්නේ නිරපේක්ෂ වයස අනුවය.

__TOC__

## නාමකරණය
කාල ඒකක අතරින් විශාලතමය අර්ථනිරූපිතය  වන්නේ, **කල්ප** කිහිපයක් වෙතින් සමන්විත, **උපරි කල්පය** වෙයි. **සමයයන්** කිහිපයකට කල්පයන්  බෙදෙන අතර, සමයයන් ඉන්පසුව  පිළිවෙලින් **අවධීන්**, **වකවානු** සහ **යුග** වලට බෙදෙයි. කල්පභූලක්ෂණ, සමයභූලක්ෂණ, විධික්‍රමය, අනුක්‍රමය සහ, අදියර යන පදයන් විසින් දක්වනුයේ, පෘථිවියෙහි ඉතිහාසයෙහි භූ විද්‍යාත්මක කාලයෙහි එම කාල සීමාවන්ට අනුරූප වන පාෂාණ ස්තර හැඳින්වීමටය.
අපරාධ විමර්ෂණ දෙපාර්තමේන්තුව (ශ්‍රී ලංකාව)

ශ්‍රී ලංකා පොලිස් සේවයට අයත් **අපරාධ විමර්ෂණ දෙපාර්තමේන්තුව ** (කෙටියෙන් CID) දිවයින පුරා සිදුවන මිනීමැරුම්, දූෂණ සහ සංවිධානාත්මක අපරාධ ඇතුළු බරපතලගණයේ අපරාධ සම්බන්ධ විමර්ෂණ දියත් කිරීමට අදාල වගකීම සහිත ආයතනය වේ. 

## මූලාශ්‍ර
ස්කීපියෝ ආෆ්රිකානුස්

*අප්‍රිකානු ස්කීපියෝ*, *ස්කීපියෝ ආෆ්රිකානුස්-වයෝපූර්ණ*, *වෘද්ධ ස්කීපියෝ ආෆ්රිකානුස්*, සහ *මහා ස්කීපියෝ* ලෙසින්ද හැඳින්වෙන, **පුබිලියුස් කොර්නේලියුස් ස්කීපියෝ ආෆ්රිකානුස්** (ක්‍රිපූ 236–183) යනු, , පුරාතන රෝමයෙහි පමණක් නොව, සමස්ත කාලයෙහිම, ජෙනරාල්වරුන් අතර  මහා අයවළුන්ගෙන් එකෙකු ලෙසින් පුපතල අයෙකි. ඔහුගේ ප්‍රධාන  මස්තකප්‍රාප්තීන් සාක්ෂාත් කර ගත හැකි වූයේ  දෙවන පියුනික් යුද්ධය  අතරතුරදී වන අතර ඒ අතුරින් ඔහු වඩාත් සුපතල වන්නේ සාමා හී අවසන් සටනෙහිදී හැනිබල් පරාජය කිරීම පිළිබඳ වන අතර, *ආෆ්රිකානුස්* යන අපර නාමය ඔහුට හිමි කර දුන් වීර ක්‍රියා මාලාව අතරින් එය එකක් විය.

## චරිතාපදානය
### මුල් අවධිය
පුබිලියුස් කොර්නේලියුස් ස්කීපියෝ,  කොර්නේලියා ගෝත්‍රයෙහි ස්කීපියෝ පාර්ශවයට උපන්නේ සිසේරියානු කැපුම තුලිනි . ඔහුගේ දිවියෙහි සමහරක් සිදුවීම් වන විට ඔහුගේ වයස කොපමණ විදැයි පුරාතන ඉතිහාඥයින් විසින් (ප්‍රධාන වශයෙන් ලිවී සහ පොලිබියුස්)  සිදු කරන ලද ප්‍රකාශ අනුව යමින් ඔහුගේ උපන් අවුරුද්ද ගණනය කරන අතර, එය ක්‍රිපූ 235/236 විය හැකි අතර, සාමාන්‍යයෙන් සඳහන් කරන්නේ ක්‍රිපූ 236 *පමණ* ලෙසිනි.
## සටහන්
මිල්ලන්ගොඩ රාජා

**මිල්ලන්ගොඩ රාජා** යනු ජීවත්ව සිටි සමයේදී ආසියාවේ දිගුම දළ සහිත ඇතා ලෙස සළකනු ලැබූ, ශ්‍රී ලංකාවේ විසූ හස්තියෙකු වේ. 1945 වර්ෂයේදී, පුත්තලම් දිස්ත්‍රික්කයේ ආණමඩුව නවගත්තේගම ප්‍රදේශයේ වනාන්තරයකදී ග්‍රහණය කරගනු ලැබූ මෙම ඇතා පසුව කෑගල්ලේ මොලගොඩ විසූ එම්. ආර්. ඒ. මිල්ලන්ගොඩ අප්පුහාමි වෙතට අයත් විය. වර්ෂ 40කට ආසන්න කාලයක් මුළුල්ලෙහි මහනුවර ඇසල පෙරහැරේ ගමන් කිරීමට සහ දන්ත ධාතූන් වහන්සේ සහිත කරඬුව වැඩමවීමේ භාග්‍යය හිමිකරගැනීමටද මිල්ලන්ගොඩ රාජා හස්තියාට හැකිවිය. වර්ෂ 2011 අගෝස්තු 3වන දිනදී හස්තියා මරණයට පත් විය.

## මේවාද බලන්න
*රාජා
*හෙයියංතුඩුව රාජා 
*නැදුන්ගමුව රාජා
*කන්ඩුල

## මූලාශ්‍ර
සුදතුම් පිය දොරගුලුවරණය

තුළ මුල් වරට පැවති 1492 සුදතුම් පිය දොරගුලුවරණය.]]

**සුදතුම් පිය දොරගුලුවරණය** හෙවත් **පාප්වරණ කොන්ක්ලේව් සභාව** යනු, පාප්වහන්සේ ලෙසින්ද හැඳින්වෙන රෝමයෙහි රාජගුරුප්‍රසාදීන්වහන්සේ පත්කරගැනුමට  කැඳවනුලබන කාදිනල් මණ්ඩලයෙහි රැස්වීමකි. පාප්වහන්සේ  ශුද්ධවූ පේදුරුතුමාගේ අපෝස්තලික අනුප්‍රාප්තිකයා ලෙසින් හා කතෝලික සභාවෙහි ලෞකික නායකයා ලෙසින් කතෝලිකයෝ සලකති.  

වසර දහස් ගණනක් පුරාවට පාප්තුමන් තෝරා පත්කර ගැනීමට කොන්ක්ලෙව් හෙවත් රහස් සකච්ජා කුටිය භාවිතා විය. කොන්ක්ලෙව් කුටිය හැඳින්වෙන්නේ යම් සංවිධානයකට නායකයකු තෝරා පත්කර ගැනීම සඳහා භාවිතා කරන ඉපැරණිතම ක්‍රමවේදය හැටියටය. කොන්ක්ලෙව් කුටිය වර්තමානයේ පිහිටා තිබෙන්නේ සිස්ටයින් දෙව්මැදුරේ අපෝස්තලික මන්දිරයේ ය.කොන්ක්ලෙව් කුටිය වර්තමානයේ පිහිටා තිබෙන්නේ සිස්ටයින් දෙව්මැදුරේ අපෝස්තලික මන්දිරයේ ය. අපෝස්තලික යුගයේ සිටම සෙසු රදගුරුවරුන්තෝරාගන්නා පරිද්දෙන්ම රෝමයේ රදගුරුතුමන් පදවියේ පූජ්ය පක්ෂයේ හා ගිහි ජනතාවගේ සම්මුතියකට අනුව තෝරා ගන්නා ලදී. වර්ෂ 1059දි පාප්තුමකු තෝරාපත්කර ගැනීම සඳහා සහභාගි විය යුතු ඡන්ද හිමියන් කව්රුන්ද යන්න නිශ්චිතව දක්වන ලදි. එහිදි කාදිනල්වරුන්ට පමණක් ඡන්දය භාවිතා කිරීමට අවස්තාව ලබා දෙන ලදි. කාලයෙන් කාලයට මෙම සම්ප්‍රදායන් නවීකරණයට ලක් විය. 1970 දී VI වැනි පාවුලු පාප්තුමා විසින් වයස අවුරුදු 80ට අඩු කාදිනල්වරුන්ට පමණක් ඡන්දය භාවිතා කිරීමට සීමා පනවන ලදි.  වර්තමානයේ භාවිතා වන ක්‍රමවේදය ස්ථාපිත කරන ලද්දේ දෙවන ජුවාම් පාවුලු පාප්තුමා විසින්  නිකුත් කරන ලද Universi Dominici gregis නම් අපෝස්තලික ව්යවස්ථාව මගිනි. දහසයවන බෙනඩික් පාප් තුමන් විසින් මෙම ක්‍රමවේදය දෙවරක් සංශෝදනය කරන ලදි. ඒ අනුව පාප් තුමකු වශයෙන් තෝරා පත්කර ගැනීම සඳහා යම් කාදිනල් තුමකු තුනෙන් දෙකකට වැඩි බහුතර ජන්ද ප්‍රමාණයක් හිමිකරගත යුතු අතර එලෙස තේරී පත්වන කාදිනල්තුමා පාප් තුමකු ලෙස කටයුතු කිරීමට තම නිදහස් කැමැත්තෙන්ම ඉදිරිපත් වීමද අවශ්‍ය වේ.

## අමතර අවධානයට 
* Conclave capitulation
* Elective monarchy
* වතිකානු පුරය ආශ්‍රිත ලිපි සුචිය
* සුදතුම් පිය දොරගුලුවරණ ලැයිස්තුව
* Papal appointment
* Politics of Vatican City
* Religious democracy

## සටහන් 
## මූලාශ්‍ර 
## බාහිර සබැඳි 
* 



ප්‍රවර්ගය:ශුද්ධාසනය
*
ගූගල් මැප්ස් නැවිගේෂන්

**ගූගල් මැප්ස් නැවිගේෂන්** යනු ගූගල් සමාගම විසින් ඇන්ඩ්‍රොයිඩ් හා අයිඕස් සඳහා නිර්මාණය කරන ලද හැරවුමෙන් හැරවුමට හඬ නගා ගමනාන්තයට ළඟාවීමට උපදෙස් දෙන යෙදවුමකි. මෙය අන්තර්ජාල සබඳතාවක් තුලින් ලබාගන්නා සිතියමක් සමග ජීපීඑස් තාක්ෂණයෙන් ලබාගන්නා පිහිටුම තුලින් මෙම සේවාව සපයයි. පසුව මෙය ගූගල් මැප්ස් (ඇන්ඩ්‍රොයිඩ් යෙදවුම) සමග ඒකාබද්ධ කළ අතර එම යෙදවුම ඇන්ඩ්‍රොයිඩ් මත පමණක් ක්‍රියා කරයි.

මෙහිදී පරිශීලකයා ඇතුලත් කළ ගමනාන්තයට ජීපීඑස් තාක්ෂණයෙන් ලබාගන්නා පිහිටුම සිට සිතියමේ ඇති මාර්ගය ඔස්සේ එක් එක් හැරීම මග පෙන්වීම කරන අතර, මග දිගේ පරිශීලකයා පැමිණ ඇති දුර ද දක්වයි.

## ඉතිහාසය
මෙම යෙදවුමේ බීටා සංස්කරණය 2009 ඔක්තොම්බර් 28 දින ඇන්ඩ්‍රොයිඩ් ඉක්ලෙයා සඳහා මෝටොරෝලා මයිල්ස්ටෝන් දුරකථනය සමග එළිදැක්වීය.). ගූගල් මැප්ස් නැවිගේෂන් බීටා සංස්කරණය මුලින් ඇමරිකාවදී එළිදැක්වීය. යෙදවුම පසුව (4.2 සංස්කරණය) 2010 අප්‍රේල් 20 එක්සත් රාජධානියේ ද, ඔස්ට්‍රියාව, බෙල්ජියම, කැනඩාව, ඩෙන්මාර්කය, ප්‍රංශය, ජර්මනිය, ඉතාලිය, නෙදර්ලන්තය, පෘතුගාලය, ස්පාඤ්ඤය සහ ස්විට්සර්ලන්තය සඳහා 2010 ජූනි 9 දින ද නිකුත් කරන ලදි.

## විශේෂාංග
### සෙවුම
ලිපිනයක් හෝ වීදියක නමක් සෙවීමට අමතරව නම අනුවද ස්ථාන සෙවිය හැක උදාහරණයක් ලෙස "Restaurant" යන්න ලබාදුන් විට ළඟ ඇති අවන්හලකට මාර්ගය සොයාගත හැක. තවද "a place with burgers" යන්න ලබාදුන් විට ආසන්න බර්ගර් සහිත අවන්හලකට මග සොයාගත හැක. මෙම යෙදවුමට උපාංගය මත ටයිප් කර ගමනාන්තය ලබාදීමට අමතරව හඬ මගින්ද ආදාන ලබාදිය හැක.

### බහුවිධ දර්ශන
*ට්‍රැෆික්: මෙමගින් සිතියමේ මග දිගට ඇති මාර්ග තදබදය විවිධ වර්ණ ආශ්‍රයෙන් දක්වයි.
*සැටලයිට්: මෙහිදී උකුසු ඇස මෙන් චන්ද්‍රිකා ඡායාරූප පෙන්වයි.
*ස්ට්‍රීට්: ගූගල් ස්ට්‍රීට් වීව් ආධාරයෙන් මග ම්නිසෙකුට පෙනෙන ලෙසින්ම ස්වංක්‍රීයව මාර්ගය පෙන්වයි.

## මූලාශ්‍ර
ප්‍රවර්ගය:ගූගල්
ප්‍රවර්ගය:මෘදුකාංග
ගාමිණී විජිත් විජිතමුණි සොයිසා

**ගාමිණී විජිත් විජිතමුණි සොයිසා** යනු ශ්‍රී ලාංකික දේශපාලඥයෙකි. ඔහු හිටපු ඌව පළාත මහ ඇමතිවරයාද වේ. මොණරාගල දිස්ත්‍රික්කය වෙනුවෙන් ඔහු 1989, 2000, 2001 හා 2010 යන වසර වලදී පාර්ලිමේන්තුවට තේරී පත්විය.
## මූලාශ්‍ර
ලිවී

**ටිටූස් ලීවියුස්** (ක්‍රිපූ 64 හෝ 59 ක්‍රිව 17)— **ලිවී** ලෙසින්ද හැඳින්වෙන—යනු,
ක්‍රිපූ 753 දී දැමුණු එහි සාම්ප්‍රදායික අඩිතාලමට පෙරවූ රෝමය පිළිබඳ ආදිතම පුරාවෘත්තයන්ගේ  සිට, ලිවීගේ ජීවිත කාලයේදී  වූ ඔගස්ටස්ගේ රාජ්‍ය පාලන කාලය දක්වා කාලසීමාව ආවරණය කරමින්,  රෝමය සහ රෝමානු ජනතාව පිළිබඳ අනුස්මරණීය ඉතිහාසයක් – *අබ් ඌර්බෙ කෝන්ඩිටා ලීබ්‍රි* (නගරය සොයාගැනුමෙහි සිට පොත්) – ලියූ  රෝමානු ඉතිහාසඥයෙකි.
දුමින්ද දිසානායක

**දුමින්ද දිසානායක** (28 මාර්තු 1979), යනු වාරිමාර්ග හා ජල සම්පත් කළමණාකරණ අමාත්‍යංශයේ හිටපු කැබිනට් අමාත්‍යවරයා සහ හිටපු තරුණ කටයුතු සහ නිපුණතා සංවර්ධන නියෝජ්‍ය අමාත්‍යවරයා වේ.

ප්‍රවර්ගය:1979 උපත්
ප්‍රවර්ගය:ශ්‍රී ලාංකිකයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:ලංකික දේශපාලනඥයෝ
ප්‍රවර්ගය:චරිත කතා
අබ් ඌර්බෙ කෝන්ඩිටා ලිබ්‍රී (ලිවී)

[thumb|300px| [ඕස්තියා අන්ටීකා| ඕස්තියා හී අල්තාර පුවරුවක් මත දැක්වෙන ලිවී I.4 කතාන්තර. පිතෘ ටයිබර් පහළ දකුණු කෙළවරින් බලා සිටින අතර ජාතික සත්ත්වයා *ලුපා* (වෘකයා) විසින්, රෝමයේ ආරම්භකයන් වූ රොමියුලස් සහ රීමස් වෙත කිරි පොවයි. ගොපල්ලන් විසින් ඔවුන් සොයාගැනීමට ආසන්නය. ඔවුන්ගේ එක් එළුවෙකු දැකිය හැකිය. ස්ථානය වනාන්තරමය බව කුඩා සතුන් වෙතින් පිළිබිඹු වෙයි. ජාතික පක්ෂියා *ආක්විලා* (රාජාලියා) අලේඛනය කෙරෙයි.]]

*** අබ් ඌර්බෙ කෝන්ඩිටා ලිබ්‍රී***—බොහෝ විට *** අබ් ඌර්බෙ කෝන්ඩිටා*** ලෙසින් කෙටි කර දැක්වෙන—යනු,  ලිවී ලෙසින්ද හැඳින්වෙන ඉතිහාසඳ ටිටූස් ලීවියුස් විසින් ලතින් භාෂාවෙන් රචිත, ක්‍රිපූ 27 සහ 25 අතර කිසියම් කාලයක ඇරඹුනු පුරාතන රෝමයෙහි ඉතිහාසය පිළිබඳ අනුස්මරණීය කෘතියකි.
එම්මානුවෙල් බනිස්ඩි

**එම්මානුවෙල් බනිස්ඩි** එය කෙන්යානු ක්රිකට් යනු. ඔහු එක් එක් දින ජාත්යන්තර තරගය ඉටු කර ඇත.
## ආශ්රිත
කෙහෙලිය රඹුක්වැල්ල

**කෙහෙලිය රඹුක්වැල්ල** යනු ශ්‍රී ලාංකික දේශපාලඥයෙකු සහ හිටපු පාර්ලිමේන්තු සභිකයෙකු වේ.

## මූලාශ්‍ර
ප්‍රවර්ගය:1967 උපත්
ප්‍රවර්ගය:ශ්‍රී ලාංකිකයෝ
ප්‍රවර්ගය:ලාංකික සිංහලයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ශ්‍රී ලාංකික දේශපාලනඥයෝ
ප්‍රවර්ගය:ශ්‍රී ලංකාවේ කැබිනට් අමාත්‍යවරු
ප්‍රවර්ගය:ශ්‍රී ලංකා නිදහස් පක්ෂයෙහි දේශපාලනඥයන්
ප්‍රවර්ගය:ශ්‍රී ලංකා පොදුජන පෙරමුණෙහි දේශපාලනඥයන්
ප්‍රවර්ගය:චරිත කතා
ප්‍රවර්ගය:ජීවමාන ජනයා
පොලිබියුස්

**පොලිබියුස්** (ක්‍රිපූ&nbsp; &nbsp;– ) යනු,  හෙලනිස්තික යුගයෙහි ග්‍රීක ඉතිහාසඳයෙක් වන අතර, ක්‍රිපූ  264–146 කාලසීමාව සවිස්තරාත්මකව ආවරණය කල ඔහුගේ    නමැති කෘතිය  පිළිබඳව ප්‍රසිද්ධත්වයක් උසුලයි. ඔහුගේ කෘතිය වෙතින්, රෝමානු ජනරජයේ නැගීම සහ  එය පුරාතන මධ්‍යධරණි ලෝකය තුල ප්‍රමුඛ තත්ත්වයකට ගෙන ඒම විස්තර කෙරෙන අතර,  ක්‍රිපූ 146 දී සිදුවූ  කාර්තේජයෙහි අවසානය පිළිබඳ ඇසින් දුටු විස්තරයක් එහි අඩංගු වෙයි. මිශ්‍ර ආණ්ඩුක්‍රම ව්‍යවස්ථාව හෝ රජයේ බලතල බෙදීම පිළිබඳ ඔහුගේ විශ්ලේෂණය පිළිබඳව පොලිබියුස් වැදගත් වන අතර, මොටෙස්කියුගේ  *ද ස්පිරිට් ඔෆ් ද ලෝස්*  සහ එක්සත් ජනපද ආණ්ඩුක්‍රම ව්‍යවස්ථාවෙහි සැලසුම්කරුවන් මෙයින් බලපෑම් ලදහ.

## සම්භවය
එය අකියානු ලීගයෙහි සක්‍රීය සාමාජිකයෙක්ව සිටින විට ආර්කාඩියාහී, මෙගලාපොලිස්හී,  ක්‍රිපූ 200 දී  පමණ පොලිබියුස් උපන්නේය. ලයිකොටස් නම්වූ ඔහුගේ පියා, ප්‍රමුඛ, ඉඩම්-හිමි දේශපාලනඥයෙක් සහ පාලක පෙලැන්තියෙහි සාමාජිකයෙක් වූ අතර,  අකියානු ලීගයෙහි අශ්වරෝහක හමුදාවෙහි ආඥාපතියා බවට පත්  විය. මෙහි ප්‍රතිඵලයක් වශයෙන්, මෙගලාපොලිස්හී දේශපාලන සහ හමුදාමය කටයුතු පිළිබඳ සෘජු ලෙසින් නිරික්ෂණය කිරීමට පොලිබියුස්ට හැකි විය. ඔහු විසින්, අසුන් පිට යෑම සහ දඩයම පිළිබඳ උනනදුවක් දැක්වූ අතර, පසු කලෙක ඔහුව අත් අඩංගුවට ගත් රෝමානුවන් තුල ඔහු පිළිබඳව ප්‍රශංසා සිතුවිල්ලක් ඇති වීමට මෙම විපථනයන් හේතු කාරක විය. ඔහුගේ කාලයෙහි ජීවත් වූ අතිශය ප්‍රමුඛතම අකියානු දේශපාලනඥයෙක් වූ ෆීලොපොයිමේන්ගේ භෂ්මාවශේෂ සහිත කරඬුව උසුලාගෙන යෑමේ ගෞරවය,  ක්‍රිපූ 182 දී ඔහුට හිමි විය. බොහෝවිට වාර්ෂික *ස්ට්‍රැටජීයා* (ප්‍රධාන ආඥාදායකත්වය) තනතුරට පත් වීමේ පෙරනිමිත්තක් ලෙසින් සැලකුණු හිපාර්කස් (අශ්වාරෝහක නිලධාරි) තනතුරට තේරී පත්වීමට, ක්‍රිපූ 169 හෝ ක්‍රිපූ 170 දී පොලිබියුස් සමත් විය. ඔහුගේ මුල් කාලීන දේශපාලන ජීවිතය බෙහෙවින් කැප වූයේ  මෙගලාපොලිස්හී ස්වාධිනත්වය පවත්වා ගෙන යෑම කෙරෙහිය.

## පුද්ගලික  අත්දැකීම්
පොලිබියුස්ගේ පියාවූ   ලයිකොටස්, මැසඩෝනියාවේ පර්සෙවුස් රජුට එරෙහිව රෝමානුවන් දියත් කල යුද්ධයෙහිදී, මධ්‍යස්ථභාවය පිළිබිඹු කල යුතු බවට අවිවාචනය කලවූවන් අතුරින් පුමුඛතමයෙක් විය. රෝමානුවන්ගේ සැකයට ලයිකොටස් පාත්‍රවූ අතර, පසුව ක්‍රිපූ 167 දී ප්‍රාණඇපකරුවන් ලෙසින් රෝමයට ගෙන යන ලද  අකීයානු වංශාධිපතීන් 1,000 අතුරින් පොලිබියුස් එක් අයෙකු වූ අතර,  එහි වසර 17 ක් රඳවා තබා ගනු ලැබීය.
හොරස්ගේ ඇස

[200px|thumb|right| පසුව හොරස්ගේ ඇස ලෙසින් හැඳින්වුනු [වාඩ්ජෙට්]]
[thumb|right|150px|හොරස්ගේ ඇස හෝ වාඩ්ජෙට් [පැන්ඩනය]]

**හොරස්ගේ ඇස** යනු, ආරක්ෂාව, රාජකීය බලය සහ මනා සෞඛ්‍යය පිළිබඳ  පුරාතන ඊජිප්තියානු සංකේතයකි.

## ගණිතය
thumb|right| හොරස්ගේ ඇසෙහි කොටස් විසින් නිරූපිත අංක ගණිතමය අගයයන්
thumb|150px|සමචතුරස්‍රයක කොටස් ලෙසින් හැඳි භාග.

පුරාතන ඊජිප්තුවෙහි බොහෝ භාග ලියන ලද්දේ  ඒකක භාග  (ලවය  1 වන භාගයක්) දෙකක හෝ වැඩි ගණනක එකතුවක් ලෙසින් වන අතර, ලියන්නන් වෙත උත්තර සහිත වගු තිබුණි ( රයින්ඩ් ගණිතමය පැපිරසය 2/n වගුව බලන්න).   මේ අනුව,   වෙනුවට, යමෙක් ලියුවේ  +  ලෙසටයි.

එක සංඛ්‍යාව දෙකෙහි පළමු බල හය වෙතින් බෙදූ විට ලැබෙන භාග නිරූපණය කිරීමට පුරාතන ඊජිප්තියානුවන් විසින් හොරස්ගේ ඇසෙහි වෙනස් කොටස් භාවිතා කල බවට සිතනු ලැබෙයි:

හොරස්ගේ ඇස නම් රූපාක්ෂරය=𓂀

: 𓂄ඇසෙහි දකුණු පැත්ත =  
: 𓂂කණිනිකාව = 
: 𓂃ඇහිබැම = 
: 𓂁ඇසෙහි වම් පැත්ත = 
: 𓂅වක ගැසුනු වලගය =  
: 𓂆කඳුලු බිඳුව = 

රයින්ඩ් ගණිතමය පැපිරසය තුල "හොරස් ඇස භාග" පිළිබඳ වගු අඩංගු වෙයි. 𓂀𓂁𓂂𓂃𓂄𓂅𓂆𓂇

## ආශ්‍රිත
ගයන්ත කරුණාතිලක

**ලොකුගමගේ ගයන්ත කරුණාතිලක**, (21 අගෝස්තු 1962) යනු ශ්‍රී ලාංකික දේශපාලඥවරයෙකි. ඔහු  ජනමාධ්‍ය අමාත්‍යවරයා සහ ආණ්ඩු පක්ෂ ප්‍රධාන සංවිධායක ලෙස 2015-2019 අතර කාලයේ කටයුතු කළේය. එසේම එම කාලයේ කැබිනට් ප්‍රකාශකවරයකු ලෙස ද ඔහු කටයුතු කල අතර 2020 මහ මැතිවරණයට ඔහු ඉදිරිපත් වූයේ සමගි ජන බලවේගයෙනි. වර්තමානයේ ඔහු එම පක්ෂයේ ගාල්ල දිස්ත්‍රික් පාර්ලිමේන්තු මන්ත්‍රීවරයෙකි.

## මූලාශ්‍ර
ප්‍රවර්ගය:1962 උපත්
ප්‍රවර්ගය:ශ්‍රී ලංකාවේ 17වන පාර්ලිමේන්තුවේ මන්ත්‍රීවරු
මග්නීසියා සටන

**මග්නීසියා සටන** යනු,  රෝමානු–සෙලූසිඩ් යුද්ධයෙහි අවසාන සටන වන අතර, ලූකියුස් කොර්නේලියුස් ස්කීපියෝ කොන්සල්වරයා සහ ඔහුගේ සහෝදර, පසිඳු ජෙනරාල් ස්කීපියෝ ආෆ්රිකානුස් සමග, ඔවුන්ගේ මිත්‍ර පාක්ෂික පර්ගමාන් හී දෙවන එවුමේනුස් රජ විසින් නායකත්වය සැපයුනු රෝමානුවන් සහ, සෙලූසිඩ් අධිරාජ්‍යයෙහි තුන්වන මහා ඇන්ටියෝකුස් රජුගේ යුද්ධ හමුදාව අතර,  ලීඩියා තැන්නෙහි මග්නීසියා ඇඩ් සිපලුම් අසබඩදී  ක්‍රිපූ 190 දී සිදු විය.මෙහිදී සිදුවුනු තීරණාත්මක රෝමානු ජයග්‍රහණය හේතුවෙන්, වරෙක  සෙලූසිඩ් අධිරාජ්‍යයෙහි පාලනය යටතේ පැවතුනු බලප්‍රදේශයෙහි විශාල කොටසක් තුල රෝමානු අධිපත්‍යය බල පැවැත්වෙන්නට විය.

මෙම සටන  පිළිබඳ ප්‍රධාන ඓතිහාසික මූලාශ්‍ර සපයන්නේ ලිවී සහ අපියන් විසිනි.

## පූර්විකාව
ඔහුගේ ගවේෂණාත්මක බලකාය, තර්මෝපලී සටනෙහිදී පරාජය වීමත් හා සමගම,  ඇන්ටියෝකුස්  ග්‍රීසියෙන් පලවා හරින ලදි. රෝඩියානුවන් සහ අනෙකුත් මිත්‍ර පාක්ෂිකයන් හා සමග වූ රෝමානු නාවික හමුදාව විසින්, සෙලූසිඩ් නාවික හමුදාව   අභිබවායෑම තුලින්, රෝමානු හමුදාවට  හෙලස්පොන්ට් තරණය කිරීමට හැකි විය. රෝමානු හමුදාවේ ආඥාපතියා වූයේ  ලූකියුස් කොර්නේලියුස් ස්කීපියෝ අසියාටිකුස් කොන්සල්වරයා වූ අතර , ලෙගාටුස් ලෙසින් ඔහු හා ගමන් කල ස්කීපියෝ ආෆ්රිකානුස් ගේ බාල සොහොයුරා විය. රෝමානු ජනරජයෙහි පරම සතුරා වූ කාර්තජේනියානු ජෙනරාල් හැනිබල් බාර්කා, සාමා සටනෙහිදී ඔහුගේ පරාජය සහ දෙවන පියුනික් යුද්ධයෙහි කෙළවරද හා සමග ඇන්ටියෝකුස්ගේ රාජ සභාව වෙත පලා ගොස් තිබුණි. මග්නීසියා සටන වන විට එතැන හැනිබල් සිටි බවක් සමහරු විශ්වාස කරති. නාවික සේනාංකයට ආඥාපතිත්වය සපයමින් එව්රිමැදොන්හිදී පරාජයට පත්ව, පසුබැස, ඉන්පසු ඇන්ටියෝකුස්  විසින් ඔහුව රෝමානුවන් වෙත පාවා දෙතැයි යන බිය නිසා හැනිබල් ක්‍රීටයට පලා ගිය බැවින්, මෙම මතය සාවද්‍ය වෙයි.

thumb|250px|ක්‍රිපූ 200 දී සෙලූසිඩ් අධිරාජ්‍යය, (ඇනටෝලියාවට සහ ග්‍රීසියට පැතිරීමට පෙර).

## හමුදාවෝ
### සෙලූසිඩ්වරු
සටන බලාපොරොත්තුවූ ඇන්ටියෝකුස්  විසින්, සාර්ඩිස් වෙත සහ ඔහුගේ නාවික සේනාංක  මූලය තිබූ එෆසිස්  වෙත පිවිසුම ආරක්ෂා කරනු වස් ආරක්ෂක වළලු සහිත කඳවුරක් පිහිටුවීය. ලිවී සහ අපියන් යන දෙදෙනා විසින්ම දක්වන පරිදී, 16,000 සංඛ්‍යාවක් වෙතින් සැදි ඔහුගේ ප්‍රබල ෆැලැන්ක්ස් නම් සේනාපසුර, මැසඩෝනියානු පන්නයට සන්නද්ධ කොට,  මිනිසුන් 50 පළල සහ මිනිසුන් 32 ගැඹුරු ලෙසින් වූ මිනිසුන්  1,600 වෙතින් සැදි සේනාංක (ටක්සෙයිස්) ආකාරයෙන් මධ්‍යයෙහි පිහිටුවන ලදහ. ටක්සෙයිස් අතර පරතර තබන ලෙසින් නියෝග කල ඔහු, ඇතුන් දෙදෙනෙකු බැගින් එම පරතරයෙහි තැබීය. දකුණු පාර්ශවයෙහි, ෆැලැන්ක්ස් සැදිල්ලට පසෙකින්, 1,500 ගැලොග්‍රේෂියානු පාබල හමුදාවද, 3,000 ප්‍රමාණයක ගලේෂියානු සන්නද්ධ සන්නාහයෙන් සැදි අශ්වාරෝහක හමුදාවද (කැටෆ්‍රක්ට්) සහ ඔහුගේ රාජකීය මාලිගා ආරක්ෂකයන් වූ  1,000 ක ප්‍රමාණයේ අජීමා අශ්වාරෝහක හමුදාවද පෙළ ගස්වන ලදහ. ඔවුන් පසුපසින් ඇතුන් 16 දෙනෙකු අමතර වශයෙන් තැබිණි. 

### රෝමානුවෝ
ඔවුන්ගේ සාම්ප්‍රදායික ත්‍රිත්ව පෙළ සැදිල්ල  අනුව පෙළ ගැසුනු රෝමානුවෝ වම පස කොටස ගංගාවට යාබද කලහ. 

## සටන 
රෝමය වෙතින් ඔවුනට නව කොන්සල්වරයෙක් එවීමට සහ සිසිර සෘතුව විසින් යුද මෙහෙයුම තාවකාලිකව අත්හිටුවීමට පෙර මෙම සටනෙහි නියුක්ත වීමට රෝමානුවෝ බලාපොරොත්තු වූහ. සාර්ථක ලෙසින් ගංගාව තරණය කල ස්කීපියයෝ, ඇන්ටියෝකුස්ගේ කඳවුරට   කිමී&nbsp;4 පමණක දුරින් කඳවුරු ලා ගති.
ගල්බොඩ ඇල්ල

**ගල්බොඩ ඇල්ල** යනු ශ්‍රී ලංකාවේ, නුවරඑළිය දිස්ත්‍රික්කයේ පිහිටි දියඇල්ලක් වේ. උසින් මීටර 30ක් පමණ වන දිය ඇල්ලෙහි පළල මීටර 3-6ක් පමණ වේ.

## මේවාද බලන්න 
* ශ්‍රී ලංකාවේ දියඇලි

## මූලාශ්‍ර
## බාහිර සබැදි 
* ගලබොඩ ෆෝල්ස්

ප්‍රවර්ගය:ශ්‍රී ලංකාවේ දිය ඇලි
අයිෂා හාට්

**අයිෂා හාට්** යනු ඉංග්‍රීසි ජාතික රංගන ශිල්පිනියක් වන අතර ඇය බීබීසී මඟින් විකාශය කරන ලද ඇට්ලාන්ටිස් නම් කතා මාලාවේ අරියාඩ්නි ගේ චරිතය සහ ඉන්ඩිපෙන්ඩන්ට් නාළිකාවේ ත්‍රාස්‍යජනක කතා මාලාවක් වන ඔනර් හි මෝනා ගේ චරිතය සඳහා රංගනයෙන් දායක වීම සම්බන්ධව ප්‍රසිද්ධියක් උසුලයි.

## මුල් කාලීන ජීවිතය හා අධ්‍යාපනය 
හාට්ගේ මව ලිවර්පූල් හි කාන්තාවක් වන අතර පියා සෞදි අරාබි ජාතිකයෙකි. ඇය සිය කුඩා අවධියේ කෙටි කාලයක් සෞදි අරාබියේ ජිවත් වූවාය. ඩ්‍රාමා ස්ටුඩියෝ හි පුහුණුවට පෙර ලන්ඩනයේ කිංස් කොලේජ් හිදී ඉංග්‍රීසි සාහිත්‍යය සඳහා පළමු පංතියේ උපාධියක් හිමිකර ගැනීමට ඇය සමත් වූවාය. ඇයට ඉංග්‍රීසි බස මෙන්ම ව්‍යක්තව  අරාබි බස ද කථා කළ හැකිය.

## රංගන ජීවිතය 
## මූලාශ්‍ර 
## බාහිර සබැඳි
* Internet Movie Database
* Twitter
ස්වයං- මාර්ගෝපදේශ සංචාරක අත්වැල

දකුණ|thumb|200x200පික්|එක්සත් ජනපදයේ  යුදෙව් සංහාර අනුස්මරණ කෞතුකාගාරය. ස්වයං- මාර්ගෝපදේශනය  සහිත චාරිකාවෙන්  පසු  සදාකාලික දැල්ල දී  මොහොතක් සිහි කිරීම පිළිබිඹු කිරීම  කෞතුකාගාරයේ ශාලාව තුල ප්‍රදර්ශනය.
thumb|200x200පික්|ස්වයං- මාර්ගෝපදේශ සංචාරක අත්වැල
ස්වයං- මාර්ගෝපදේශ සංචාරක අත්වැල චාරිකාවන් සදහා  ස්වයං- මඟ පෙන්වීමකට සූදානම් කර ඇත.
මෙම සංචාරයක ගමන් මාර්ගයක්  රැගෙන සංචාරයට මග පෙන්වන්නා මාර්ග උපදෙස් , මාර්ගය, කාලය, තොරතුරු, හා ස්ථාන සංචාරය . බොහෝ සංචාරක ආකර්ෂණීය ස්ථාන පිළිබඳව යෝජනා , සිතියම්, උපදෙස් , දිශාවන් සහ දැකීමට හෝ සිදුකිරීමට දේවල් ස්වයං- උපදේශ තුළින් ලබා දෙයි.

ස්වයං- මාර්ගෝපදේශ සංචාරක අත්වැල රැගෙන පා ගමනින් හෝ වාහනයකින් සංචාර සිදු කළ හැක.  නිතර නිතර ඉදිරිපත්කරන  ශ්රව්ය උපකරණ, පොත් පිංච, ස්මාර්ට් දුරකථන හෝ නවීන අතින් ගෙනයන උපකරණ කරන, ස්වයං- මඟ පෙන්වීම ආකෘතියක් යටතේ භාවිතය ඉදිරිපත් කර ඇත.

## මේවාද බලන්න 
* ජංගම දුරකතන සංචාරය
* GPS සංචාරය (ගෝලීය ස්ථානීය පද්ධති සංචාරය)
* මඟ පෙන්වන පොත
* ගමන් සංචාරය
## මූලාශ්‍ර 
## බාහිර සබැඳි 
* Vincent's Victoria Walking Tours
* Walking Tour Featured Resource: Historic Places’ Edifica
* Edifica - History in Hand
ඉඳි ආප්ප

**ඉඳි ආප්ප** (දෙමළ:ඉදියප්පම්), (මලයාලම්:නූපුට් (හෝ *නූල්පුට්ටු*) (කොදාගු), *පුට්ටුමායම්* (මැලේසියාවේ) දමිල, කේරල, කොදෙව්, ටුලූ සහ  ශ්‍රී ලාංකීය සම්ප්‍රදායික  ආහාරයක් වන අතර හාල් පිටි මිශ්‍රණයක් සිදුරු සහිත වංගෙඩියක දමා තද කිරීමෙන් වට්ටියක් මතට වත් කිරීමෙන් අනතුරුව හුමාලයෙන් තම්බා ගනී.

## ඉතිහාසය 
අහාර පිලිබඳ කීර්තිමත් විද්යාඥයකු මෙන්ම ඉතිහාසඥයකු වන ඉන්දියානු ජාතික කේ.ටී. අචය විසින් රචිත "The Story of our Food" කෘතියෙහි සඳහන් වන ආකාරයට ඉඳි ආප්ප සහ ආප්ප පුරාණ දෙමළ රටවල ක්‍රි.ව. පළමුවන සියවසේ සිට පැවත එයි; සන්ගම් සාහිත්‍ය පරිශීලනය අනුව 

## ව්‍යාප්තිය 
තමිල්නාඩුව, කේරලය, ශ්‍රී ලංකාව සහ කර්ණාටක දකුණු ප්‍රදේශය (විශේෂයෙන් දක්ෂිණ&#x20;කන්නාඩ, උඩුපි, සහ කොදාගු දිස්ත්‍රික්ක වල) ඉඳි ආප්ප සෑදීමට විශේෂ සමත්කම් දක්වයි. ශ්‍රී ලංකාවද එහි ප්‍රධාන ස්ථානයක පවතී. ඉඳි ආප්ප යන නමෙහි උපත වශයෙන් දෙමළ/මලයාලම් වචන වන *ඉඳි* , 'කඩා දැමූ', සහ ආප්ප, "ලැවරිය" යන අරුත් ගෙනදෙන අතර ඉඳි ආප්ප ලෙස උච්චාරණය කෙරේ.  ඒවාගේම මෙම ආහාරය බොහෝදෙනෙක් *නූල්ආප්ප* හෝ *නූල්පුට්ටු* ලෙස හඳුන්වන අතර මලයාලම්/දෙමළ/කන්නාඩ/කෝදාවා වචනයක් වන *නූල්*, "කෙඳි හෝ තන්තු" යන අරුත ගෙනදෙයි.  ඒවාගේම කර්ණාටක වෙරළබඩ ප්‍රදේශ වල සෙමිජ් යනුවෙන් හඳුන්වනු  ලැබේ. මෙය මැලේසියාවේ සුලභ වන අතර එහි පුටුමායම් ලෙස හඳුන්වයි.

## සාදාගැනීමේ ක්‍රමය 
thumb|හුමාලය මඟින් ඉඳිආප්ප තම්බාගැනීමට පෙර හාල් පිටි මිශ්‍රණය තට්ටු මතට වත්කර සකසාගැනීම.
මෙය හාල් පිටි, ලුණු සහ ජලය එකට මිශ්‍ර කර සාදාගත හැක. මෙය සාමාන්‍යයෙන් ව්‍යංජන (අල, බිත්තර, මාළු, මස්) සහ පොල් සම්බෝල සමඟ උදෑසන හෝ රාත්‍රී ආහාර වේලක ප්‍රධාන ආහාරය ලෙස පිළිගැන්විය හැකිය. ශ්‍රී ලංකාවේ සහ කේරලයේ මලබාර් ප්‍රදේශයේ මෙය පොල් කිරි සහ සීනි සමඟද පිළිගන්වයි. සාමාන්‍යයෙන් දහවල් ආහාර වේල සඳහා මෙය පිළිනොගන්වයි.  කේරලයේ සහ තමිල්නාඩු වල අනෙකුත් කොටස් වල මෙය රසවත් ව්‍යංජන සමඟ බහුල වශයෙන් ආහාරයට ගනු ලබයි. තිරිඟු පිටි යොදා සැකසීමේදී මෙය දුඹුරු පැහැයක් ගනුලබයි.

හාල් පිටි උණු වතුර සමඟ මිශ්‍ර කර, අවශ්‍ය පමණට ගිතෙල් එකතුකර, ලුණු සමඟ පදම්කරගන්න. සියුම් මිශ්‍රණයක් වනතුරු අනාගන්න. අනාගත් සියුම් පිටි මිශ්‍රණය ඉඳි ආප්ප වංගෙඩියකට දමා කෙසෙල් කොලයක් මතට හෝ එක එල්ලේම හුමාල උන්දුනට වත්කරගන්න. අවශ්‍යනම් ගා ගත් පොල් ස්වල්පයක් එක්කරගන්න. විනාඩි 5-10 ක් තැම්බීමටහරින්න. ඉඳි ආප්ප ගා ගත් පොල් සහ පොල් කිරි සමඟ පිළිගන්වන ලදී.

## සංස්කෘතික සබැඳුම 
ඩාවිඩ් ඩවිඩර්, ඔහුගේ House of blue mangoes නැමැති නව කතාවේ ඉඳි ආප්ප ගැන සඳහන් කර ඇත.

## මේවාද බලන්න 
* පුටු මායම් 

## මූලාශ්‍ර  
## බාහිර සබැඳි 
* ඉඳියප්පම් http://www.iddiyappam.com/
හැලී බෙරී

**හැලී මාරියා බෙරී** (අගෝස්තු 14, 1966) යනු අමෙරිකානු ජාතික රංගන ශිල්පිනියක්, චිත්‍රපටි නිෂ්පාදිකාවක් සහ හිටපු මෝස්තර නිරූපිකාවක් වේ. ඇය විසින් රංගනයෙන් දායක වූ ප්‍රේමණීය නාට්‍යයක් සේ සැළකුණු ''මොන්ස්ටර්'ස් බෝල්'' (2001) නාට්‍යය සඳහා, 2002 වර්ෂයේදී ඇය හොඳම නිළිය වෙනුවෙන් වූ ඇකඩමි සම්මානයක් දිනාගැනීමට සමත් වූවාය. එසේ හොඳම නිළිය වෙනුවෙන් වූ ඇකඩමි සම්මානයක් හිමිකරගත් අමෙරිකානු සුදු ජාතික නොවූ එකම කාන්තාව (2016 වන විටදී) ලෙස ඇය සැළකේ.

2000 දශකයේ හොලිවුඩයේ වැඩිම ගෙවීමක් ලද රංගන ශිල්පිනයක් වූ බෙරී, ඇය විසින් රංගනය එක් කල සිනමා පට කිහිපයක් නිෂ්පාදනය කිරීමටද දායක වූවාය. රංගන ශිල්පිනියක් වීමට පෙරාතුව, නිරූපිකාවක් වූ ඇය රූප සුන්දරී තරග සඳහාද ඉදිරිපත් වෙමින් 1986 මිස් යූඑස්ඒ දෙවන ස්ථානය හිමිකරගැනීමට සමත් වූවාය. එම වසර වෙනුවෙන් පැවැත්වූ ලෝක රූ රැජිණ තරගයේ හයවන ස්ථානයද ඇයට හිමිවිය.

## මූලාශ්‍ර 
ප්‍රවර්ගය:1966 උපත්
වරිගපූර්ණිකාව

**වරිගපූර්ණිකාව** යනු යක්‌ෂ ගෝත්‍රිකයන් 	ගැන මූලාශ්‍ර තොරතුරු ඇතුලත්  පුස්‌කොල ග්‍රන්ථයකි.ශ්‍රී රාජාධි රාජසිංහ රජ සමයේ  මානාපවි අරණවාසි නීලගිරික 
බෝධිවංශාභය නොහොත් ශ්‍රී බෝධි වංශාභිධාන  හිමියන්  විසින් රාවණා යුගයේ සිට පැවත ආ  රවිශෛල්‍යාශ වංශය ට අයත්  පුස්කොල ග්‍රන්ථ රැසක්‌ එක් කර මෙම  පුස්‌කොළ ග්‍රන්ථය සම්පාදනය කර තිබේ.

## රාවණා පරම්පරාව
රාවණා රජුගෙන් පැවතෙන රාජ පරම්පරාවක් ගැන ද වරිගපූර්කාව සඳහන් කරයි. ප්‍රධාන පරම්පරා දෙකක් වශයෙන් රටේ ව්‍යාප්තව සිටිය මේ අය අතර, *කේවේ සස්ථාන* පරපුර වාසස්ථාන
කරගෙන තිබුණේ මුහුදු බඩ ප්‍රදේශයි. නැව් තාක‍ෂණය පිළිබඳ හසල දැනීමක් ඇති මේ අය ලෝකයේම ව්‍යාප්ත වූ පරම්පරාවක් වීය. *රවිශෛලාශ* පරපුර රට අභ්‍යන්තරයේ වාසස්ථාන කරගෙන විසූහ. මේ අය තාරකා ශාස්ත්‍රය, ගුවන් යානා තාක‍ෂණය වාරිවාපි තාක‍ෂණය පිළිබඳ හසල දැනීමක් ඇති අය වූහ. මේ පරම්පරා දෙක අතර, ආවාහ විවාහ සම්බන්ධකම් තුළින් එකම ජාතියක් ලෙස කටයුතු කළහ. කෙවෙසස්ථාන (යාපනය) නගරයේ සිට ප්‍රධාන කෙන්ද්‍රස්ථානය වන මහගිර දක්වා යක‍ෂ ගෝත්‍රික ජනාවාස පිහිටා තිබී ඇත. *ලලාටදේශය* (පුත්තලම) *ගිරිදේශය*, (ගිරිබාව) *නීලගිරිය* ( මානෑව) *සත්තානාගිර*, *රකුන්ගිර* (රිටිගල) විල්පත්තු ප්‍රදේශ වල ද විශාල වශයෙන්  මොවුන්ගේ ජනාවාස තිබී ඇත.වරිගපූර්ණිකාවට අනුව  මන්නාරම සිට රිටිගල, මයියංගනය දක්වා අකණ්ඩව ගොඩනැගිලි සංකීර්ණයක් තිබුණ බවට ද සාධක තිබේ. මේ දියුණු සංස්කෘතියට අයත් යක‍ෂ ගෝත්‍රික රාජ පරම්පරාව ගැන නිවැරදි අවබෝධයක් වරිගපූර්ණිකාව තුළින් ලබාගත හැකිය. මේ කෘතියේ අන්තර්ගත තොරතුරුවලට අනුව වඩාත් තහවුරු වී ඇත්තේ රවිශෛලාශ රාජපරම්පරාව ගැනයි.
රවිශෛලාශ රාජපරම්පරාවේ ආදිතමයා ලෙස සැලකෙන්නේ රාවණා හෙවත් *යගු කෞරාණ මන්ඨකයි*. කෞරාණ යන්න රෞලාන වශයෙන් ද භාවිතා වේ එයි. කෞරාණ යනු මෙරට සහ ලෝකයේ ව්‍යාප්තව සිටින යක‍ෂ ගෝත්‍රික කෝණ වංශිකයන්ගේ මුල් නමයි.
ජංගම සිතියම්ගත කරනය

දකුණ|thumb|180x180පික්|ගූගල් වීදි දසුන් මෝටර් රථය
ජංගම සිතියම්ගත කරනය යනු ජංගම රථයකින් එකතුකරගන්නා ලද භුමිය පිලිබඳ දත්තයන්ය, ඒවා සාමාන්‍යයෙන් ඡායාරූප, රේඩාර් , ලේසර් , කරන ලද LIDAR හෝ කවර අංකයක දුරස්ථ සංවේදනය පද්ධති මගින් සමන්විත වේ.  එවැනි පද්ධති ජංගම වේදිකාවක් මත සවි කාලය සමමුහුර්ත සංචලනය සංවේදක සහ රූප සංවේදක ඒකාබද්ධ අරා තැනී ඇත. එවැනි පද්ධතියක මූලික නිමැවුමේ භුගෝලීය තොරතුරු පද්ධතියේ දත්ත , ඩිජිටල් සිතියම්, සහ georeferenced රූප සහ වීඩියෝ ඇතුළත් වේ.

## ඉතිහාසය 
සෘජු කියවීම georeferencing තාක්ෂණය ජංගම සිතියම්ගත පද්ධති සංවර්ධනය සඳහා මාර්ගය විවෘත කර දෙන ලදී. භුගෝලීය ස්ථානගත කිරීමේ පද්ධතිය සහ අවස්ථිති නාවික පද්ධති, වේගවත් හා නිවැරදි දත්ත දුරස්ථ සංවේදනය උපකරණ මගින් සංකීර්ණ පශ්චාත් සැකසීම සඳහා යොදා නොගෙන සෘජු සිතියම් ගත කිරීමට ඉඩ සලසා ඇත.

## යෙදුම් 
### ජංගම ගුවන් සිතියම්ගත කරනය 
සාම්ප්‍රදායික ශිල්ප ක්‍රම වන භූමිය පිලිබඳ ගුවන් ඡායාරූපකරණය, බිම ලක්කිරීම් රේඩාර්, හෝ LIDAR වියදම් අධික නොවන අතර  විශේෂයෙන් දුෂ්කර ප්‍රදේශ වල හෝ එක්රැස් කල දත්ත වර්ගය වල එක් එක් ලක්ෂණ අනුව අර්ථ තේරුම් ගැනීම දුෂ්කර වේ.
සෘජු රූප georeferencing , මහා පරිමාණ සිතියම්කරණ කාර්යයන් පාලනය සරල කරන ලදී.

### හදිසි ප්‍රතිචාර සැලසුම්කරනය 
ජංගම සිතියම්ගත පද්ධති මගින්, වේගවත් දත්ත එකතුව තුලින් නිවැරදි සහ විවිද තත්වයන් යටතේ භුමිය තක්සේරු කිරීමට ඉඩ සලසා දේ.

### අන්තර්ජාල යෙදුම් 
අන්තර්ජාලය සහ ජංගම උපාංග භාවිතා කරන්නන්, වඩ වඩාත් එක්කෝ අනුරූපණය කිරීමේ ආකෘති පත්‍රය හෝ යොමු කරන භූ-රූප තුළ භූ- අවකාශීය තොරතුරු භාවිතා කරනු ලබයි. ගූගල්, මයික්රොසොෆ්ට්, සහ යාහූ මාර්ගගත සිතියම්ගත කරන ක්‍රම දියුණු කිරීමට ගුවන් ඡායාරූප හා චන්ද්‍රිකා ඡායාරූප යන දෙකම අනුවර්තනය වී ඇත. වීදි දැක්ම වර්ගයේ රූප ද වෙලඳපොළ පුළුල් කරයි.

ස්ථානය දැනගැනීමේ පෞද්ගලික ඩිජිටල් සහකාර පද්ධති, ජංගම සිතියම්ගත මූලාශ්‍ර වල භූ- යොමු කරන ලක්ෂණ මත රඳා පවතී.

### මාර්ග සිතියම්කරණය සහ අධිවේගී මාර්ග පහසුකම් කළමනාකරණය 
භුගෝලීය ස්ථානගත කිරීමේ පද්ධතිය, ඩිජිටල් කැමරා පද්ධති සමඟ ඒකාබද්ධ කර මාර්ග සිතියම් වේගවත්ව යාවත්කාලීන කරයි. එම පද්ධතියම කාර්යක්ෂම මාර්ග තත්ත්වය මැනුම් කටයුතු කිරීමට සහ පහසුකම් කළමනාකරණය යොදා ගත හැකිය. ලේසර් ස්කෑන් තාක්ෂණය ජංගම සිතියම්ගතකරණයේදී පුර්ණ 3D බෑවුම්  දත්ත රැස්කිරීමටත්, බැංකුමය ආදී කටයුතු සදහා යොදාගැනේ.
ඩී බී නිහාල්සිංහ

ආචාර්ය **ඩී. බී. නිහාල්සිංහ** යනු ශ්‍රී ලාංකීය සිනමා අධ්‍යක්වරයෙකි. ඔහු 1939, මැයි, 27දා උපත ලැබුවේය. ආදි ආනන්දයෙකු මෙන්ම පේරාදෙණිය විශ්වවිද්‍යාලයේ උපාධිධරයෙකු වන නිහාල්සිංහ මහතා ජාතික චිත්‍රපට සංස්ථාවේ සමාරම්භක සාමාන්‍යාධිකාරීවරයා ද වේ.වැලි‍කතර නමින් පුළුල් තිරයේ මුල්ම සිනමා ස්කෝප් චිත්‍රපටය හා ශ්‍රී ලංකාවේ පළමු ටෙලි නාට්‍ය වන දිමුතු මුතු නාට්‍ය ද ඔහුගේ නිර්මාණ අතරින් වැඩි ජන ප්‍රසාධයක් ලැබූ නිර්මාණ අතර වේ.දිමුතු මුතු ටෙලි නාට්‍ය ශ්‍රී ලංකාවේ පමණක් නොව දකුණු ආසියාවේද ප්‍රථම වර්ණ ටෙලි නාටීය වේ. එමෙන්ම, විප්ලවවාදී සිනමාරූපී බවක්‌ ඉදිරිපත් කරමින් සිංහල සිනමාවට හස්‌ත ගත කැමරා කරණය' (HAND HELD CAMERA OPERATING) වෘත්තිය මට්‌ටමින් නිර්මාණාත්මකව - හඳුන්වා දෙනු ලබන්නේද - වැලිකතරෙනි.ආචාර්ය ඩී.බී. නිහාල්සිංහ මහතා මිය යනවිට 77 වන වියේ පසුවූ අතර හෙතේම ශ්‍රී ලාංකීය සිනමාවේ විප්ලවීය සලකුණ වශයෙන් හැඳින්විය හැක.හෙතේම 2016-04-21 වැනි දින කොළඹ පුද්ගලික රෝහලකදී අභාවප්‍රිප්ත විය.

## සිනමා ගතවීම
## සම්මාන
### සරසවිය සම්මාන
*1968 - හොඳම අධ්‍යක්ෂණය - සත් සමුදුර
*1982 - හොඳම සංස්කරණය - සත් සමුදුර
*1987 - හොඳම අධ්‍යක්ෂණය - මල්දෙණියෙ සිමියොං
*1987 - හොඳම කැමරාකරණය - මල්දෙණියෙ සිමියොං 
*1992 - හොඳම අධ්‍යක්ෂණය - කෙළිමඬල  
### සිග්නිස් සම්මාන
*1987 - හොඳම කැමරාකරණය - මල්දෙණියෙ සිමියොං
රූප‍ සැකසුම

රෑප‍ විද්‍යාවේදී, රෑප‍ සැකසුම යනු ආදානය රෑප‍යක් වන විට ඹ්නෑම ආකාරයක තරංග සැකසුම් භාවිතා කර ගණිතමය ක්‍රියාවන් භාවිත කරමින් රෑප‍යන්ගේ සැකසීම සිදු කිරිමයි. රෑප‍ ශ්‍රේණියක් හෝ වීඞියෝවක් එවැනිම ඡායා රෑපයක් හෝ වීඞියෝ රාමුවක - රෑප‍ සැකසුම මගින් ලබා දෙන ප්‍රතිදානය රෑප‍යක් ‍හෝ ගති ලක්ෂණ වල එකතුවක් හෝ රෑප‍යට සම්භන්ධ පරාමිතින් වේ. බොහෝ පෙර සැකසුම් ශිල්ප ක්‍රමවලදී ප්‍රතිබිම්බ ද්විමාන තරංග ලෙස සලකා ඒවාට තනි සැකසුම් ශිල්ප ක්‍රම ආදේශ කරනු ලබන අතර ඇතැම් විට රෑප‍ ත්‍රිමාණ තරංග ලෙසත් සලකනු ලබයි. මෙහිදි තුන්වන මානය කාලය හෝ ඉසෙඞ් අක්ෂය බවට පත් වේ. . 

රෑප‍ සැකසුම සාමාන්‍යයෙන් ඞිජිටල් රෑප‍ සැකසුම ලෙස හදුන්වයි. නමුත් දෘශ්ය හා ඇනලොග් යන රෑප‍ සැකසුම් ආකාරත් සිදු කල හැකියි. මෙම ලිපිය සියළුම ඒවාට යොදා ගත හැකි සාමාන්‍යය ශිල්ප ක්‍රම සම්භන්ධවයි. රෑප‍යන්ගේ අතපත් කරගැනීම රෑප ලෙස හදුන්වයි.

රෑප‍ සැකසුම හා වඞාත් සමීප වන්නේ පරිගණක රූප නිර්මාණයන් හා පරිගණක දෘෂ්ටිය යන අංශයන් වේ.
පරිගණක රූප නිර්මාණයේදී වස්තූන්ගේ භෞතික ආකෳති, පරිසරය සහ ආලෝකකරණය යොදා ගනිමින් රෑප‍ නිර්මාණය කරයි. පරිගණක දෘෂ්ටියේදී සෑම විටම උසස් තත්වයේ රෑප‍ සැකසුම පිළිබදව සැලකිල්ලක් දක්වන අතර  රෑප‍ හෝ රෑප‍ ශ්‍රේණියක භෞතික අන්තර්ගතය ලබා ගැනීම සදහා යන්ත්‍ර/ පරිඝනක/ මෘදුකාංග භාවිතා කරයි. (උදා:- වීඩියෝ දර්ශන හෝ ත්‍රිමාණ පූර්ණ ශරීර චුම්භක අනුනාද ස්කෑන්)

නූතන විද්‍යාව හා තාකෂණය තුල විද්‍යාත්මක දෘෂ්ටියේ වර්ධනය වීම නිසා වැදගත්කම (මහා පරිමාණ සංකීර්ණ විද්යාත්මක / පර්යේෂණාත්මක දත්ත)  රෑප‍ වලටත් වඞා පුළුල් විෂය පථයන් ලබා ගැනීමට හැකි වී තිබෙනවා. 

## මේවාද බලන්න 
* රූප තියුනු කිරීම
* රූප සුමටනය
* බහුමාන පද්ධති
* කට්ටල අසල
* ඡායා රූප හැසිරවීම

## යොමු
ඔලිවර් ඇන්ඩ් කම්පණි

***ඔලිවර් ඇන්ඩ් කම්පණි*** (ඉංග්‍රීසි: Oliver & Company) යනු 1988 දී නිකුත් වූ ඇමරිකානු සජීවීකරණ චිත්‍රපටයකි.

## යොමු
ප්‍රවර්ගය:1988 සජීවිකරණ චිත්‍රපට
ප්‍රවර්ගය:1980s ඇමරිකානු සජීවිකරණ
ප්‍රවර්ගය:ඇමරිකානු සජීවිකරණ චිත්‍රපට
ප්‍රවර්ගය:ඇමරිකානු ළමා චිත්‍රපට
ලේඩි ඇන්ඩ් ද ට්‍රෑම්ප්

***ලේඩි ඇන්ඩ් ද ට්‍රෑම්ප්*** (ඉංග්‍රීසි: Lady and the Tramp) යනු වෝල්ට් ඩිස්නි විසින් නිෂ්පාදනය කරනු ලැබූ, 1955 දී නිකුත් වූ ඇමරිකානු සජීවීකරණ චිත්‍රපටයකි.

## යොමු
ප්‍රවර්ගය:1955 සජීවිකරණ චිත්‍රපට
ප්‍රවර්ගය:1950s ඇමරිකානු සජීවිකරණ
ප්‍රවර්ගය:ඇමරිකානු සජීවිකරණ චිත්‍රපට
කෙටි පණිවිඩ සේවාව

thumb|Sms
තාක්ෂණය වර්ධනය වීමත් සමග බිහි වූ SMS සේවාවේ නිර්මාතෘ ලෙස සලකන්නේ ෆින්ලන්තයේ මැටි මැකොනන් ය.එය 1980 දශකය මුල් භාගයේ සිටම නොයෙක් මට්ටමින් ජංගම දුරකථන සඳහා යොදා ගෙන ඇත.SMS සේවාව මුල් දිනවල යොදාගෙන ඇත්තේ ජංගම දුරකථන ග්‍රාහකයින්ට නොයෙකුත් දැනුම්දීම් සිදු කිරීමටය.එම කාලයේදී SMS පණිවිඩ යැවීමේ හැකියාව පැවතියේ ජංගම දුරකථන සේවා සපයන ආයතන වලට පමණක් වුවද, 1990 පමණ විට පෞද්ගලික පණිවිඩ සඳහා SMS භාවිතය ඇරඹුණි.

කෙසේ වුවද ලොව ප්‍රථම SMS පණිවිඩය යවා ඇත්තේ 1992 දෙසැම්බර් මස 2 වෙනි දින ඉංජිනේරුවරයෙකු වූ නීල් පැප්වර්ත් විසිනි.Vodafone ජාලය හරහා මෙම පණිවිඩය යැවීම සිදු කෙරිණි. ඒ Vodafone සමාගමේ අධ්‍යක්ෂක වරයෙකු වූ රිචඩ් ජාවිස් වෙතයි.එම පණිවිඩයේ සටහන් වී ඇත්තේ " Merry Christmas " ලෙසින් නත්තල් සුභ පැතුම් පණිවිඩයකි. එහෙත් එම දිනවල පැවති ගිණුම්කරණ දුර්වලතා නිසා කෙටි පණිවිඩ සේවාව දියුණු වූයේ සෙමින්ය.

එක් ජංගම දුරකථනයකින් යවනු ලබන කෙටි පණිවිඩය පළමුවෙන්ම කෙටි පණිවිඩ සේවා මධ්‍යස්ථානයක් වෙත ලඟා වෙයි.එම පණිවිඩය පිළිබඳ ගිණුම්ගත කර ගැනීමෙන් පසුව පණිවිඩය ලබන්නා වෙතට යොමු කෙරේ.එම ග්‍රාහක දුරකථනය ක්‍රියා විරහිත නම් නැවත වරක් එම පණිවිඩය යොමු කෙරේ.මේ අයුරින් කෙසේ හෝ එම පණිවිඩය අදාල දුරකථනයට යොමු කෙරේ.මෙම ක්‍රියාවලිය එතරම් විශ්වාසනීය නොවේ.පණිවිඩය ප්‍රමාද වීමට හෝ නොලැබී යාමටද ඉඩ කඩ ඇත.එබැවින් යවන පණිවිඩය සම්බන්ධව භාරදීමේ වාර්ථාවක් [Deliver Report] ලබා ගැනීම සුදුසුවේ. SMS ලොව පුරා සීග්‍රයෙන්ම ජනප්‍රය වන මාධ්‍යයකි.2012 වසරේ කරණ ලද ගණනය කිරීමකට අනුව වසරකට කෙටි පණිවිඩ බිලියන 8600ක් ලොව පුරා හුවමාරු වී ඇත.එනම් සෑම පුද්ගලයෙක්ම වසරකට කෙටි පණිවිඩ 1228ක් බැගින් යවා ඇත.එසේම කෙටි පණිවිඩ සංඛ්‍යාව මගින් ජංගම දුරකථන සේවා ආයතන වලට ලබා දුන් ආදායම ඇ.ඩො. බිලියන 150 ඉක්මවිය . ලෝකය පුරා දවසකට යවන කෙටි පණිවිඩ ගණන කොතරම්දැයි International Herald Tribune පුවත්පත සොයා බැලීය.එහිදී පෙනී ගියේ දැනට ලොව පුරා මිනිසුන් වසරකට හුවමාරු කරන SMS ගණන ට්‍රිලියන 8ක් හෙවත් කෝටි ලක්ෂ 8ක් බවයි.එනම් දිනකට කෝටි 2186 කට වැඩි SMS ප්‍රමාණයක් හුවමාරු වේ.

SMS දැනට ලෝකයේ ප්‍රධානම ප්‍රචාරණ් මාධ්‍යයක් වී ඇත.බොහෝ ප්‍රවෘත්ති ආයතන    මගින් පුවත් දැණුවත් කිරීම ලබාදීම සාමාන්‍ය දෙයකි.එසේම දේශපාලනයටද SMS ගෑවී ඇත.2001 දී පිලිපීන ජනපති එස්ට්‍රාඩා ට එරෙහිව උද්ඝෝෂකයෝ දැවැන්ත SMS ප්‍රචාරක ව්‍යාපාරයක් ගෙන ගියේය.එස්ට්‍රාඩා පැරදුනේ ඒ හේතුවෙනි.2002 දී කොරියානු ජනපතිවරණයේදී පරාජය වේ යැයි සිතූ අපේක්ෂක රෝමෝ හුයින් වැඩි ඡන්ද සුළු ප්‍රමාණයකින් ජයගත්තේ අවසාන මොහොතේ ගෙන ගිය SMS ප්‍රචාරක ව්‍යාපරාය හේතුවෙනි.

SMS උන්මාදය තදින්ම වැලදී ඇත්තේ ආසියාතිකයින්ට හා යුරෝපීන්ටයි. ජපානය,කොරියාව,ඕස්ට්‍රේලියාව වැනි රටවලට මෙය එතරම බලපා නැත. SMS, දුරකථන සමාගම්වලටද ඉතා වාසිදායක වේ.ඒ දුරකථන ඇමතුමක් සම්බන්ධ කරන වියදමෙන් SMS 350ක් පමණ සම්ප්‍රේෂණය කල හැකි නිසාය. SMS තාක්ෂණයට යා හැකි දුර බොහෝය.කෙටි පණිවිඩ සේවාවටත් වඩා ප්‍රභල,ලාභදායී තාක්ෂණයක් ලොවට හඳුන්වාදෙන තුරු SMS ඇති කල පෙරලිය නොනවත්වා ගමන් කරනු ඇත.
මමායනය

**මමායනය** යනු, තමන් පිළිබඳව මනාප අදහස් පමණක් ඉස්මතු කොට තබා ගැනීමට ඇති උත්සාහය වන අතර, යමෙකුගේ පුද්ගලික මුහුණුවර සහ වැදගත්කම පිළිබඳ ආධ්මාත මතයක් උලුපා දක්වයි. එය වෙත බොහෝවිට,  බුද්ධිමය, භෞතික, සාමාජීය සහ අනෙකුත් අධිතක්සේරුවන් අඩංගු වෙයි.
ජංගම දුරකථනය මුදල් පසුම්බියක් ලෙස

thumb|Mobile money
සාමාන්‍යයෙන් අප යම් මුදල් ප්‍රමාණයක් වෙනත් අයෙකු වෙත යැවීමට නම් මුදල් ඇනවුමක් මාර්ගයෙන් [Money Oder] හෝ බැංකු ගිණුමක් මගින් එම මුදල යැවිය යුතුය.ඉන් පසුව එම මුදල එවූ බව දැනගත් පුද්ගලයා තම සියලුම කාර්යන් නතර කොට නගරයේ තැපැල් කාර්යාලය හෝ බැංකුව වෙත දුරක් ගෙවා යා යුතුය.එහිදී ඇතිවන අපහසුතා වලටද මුහුණ දිය යුතුය. එම නිසා මෙම ක්‍රියාවලිය බොහෝ දෙනාගේ අප්‍රසාදයට පත් වී ඇත.

නමුත් තව දුරටත් වර්ථමාන සමාජය තුල එවැනි ලෙස මුදල් ගණුදෙනු කල යුතු නොවේ.ශ්‍රී ලංකාවේ ප්‍රමුඛතම ජංගම දුරකථන සේවා සැපයුම්කරුවන් වන Dialog හා Mobitel ආයතන මෙම සාම්ප්‍රදායික මුදල් යැවීමේ හා ගෙන්වා ගැනීමේ ක්‍රමයන්හි විප්ලවීය වෙනසක් ඇතිකිරීමට සමත් වී ඇත.ඒ Dialog ආයතනය ez Cash සේවාව ද Mobitel ආයතනය m Cash සේවාව ද හඳුන්වාදීම තුලින්ය. මෙම සේවාවන් තුලින් සිදුවන්නේ පාරිභෝගිකයාට තම ජංගම දුරකථනයේ පහසුවෙන්ම මුදල් ගිණුමක් පවත්වාගෙන යා හැකි වීමයි.මෙහිදී එම ගිණුමට මුදල් බැර කර ඒමගින් විවිධ ගණුදෙනුකරුවන්ට සෘජුවම මුදල් ගෙවිය හැකිය.

තවද මුදල් ලබා ගැනීම,බිල්පත් ගෙවීම,බලයලත් ආයතන වලින් භාණ්ඩ හා සේව මිලදී ගැනීම,අන්තර්ජාලය මහින් ගෙවීම් කිරීම ආදී වශයෙන් සේවා රාශියක් ලබා ගැනීමට පාරිභෝගිකයන්ට අවස්තාව ලැබේ. තවද අවශ්‍ය ඕනෑම වේලාවකදී ගිණුමේ ශේෂය ඉහළ නංවා ගැනීමට ez Cash හා m Cash සේවා මධ්‍යස්ථාන රාෂියක් මේ වනවිට දිවයින පුරා පිහිටුවා ඇත. මෙම ආයතන දෙකෙහිම සේවාවන් ශ්‍රී ලංකා මහ බැංකුවේ අනුමැතිය සහිතව පවත්වාගෙන යන නිසා මෙම මුදල් ගණුදෙනු වලට වඩාත් හොඳ ආරක්ෂාවක් ද ලැබේ. මෙම සේවාවන් මගින් ඉලෙක්ට්‍රොනික මුදල් භාවිතය ජනතාව අතර ප්‍රචලිත වන අතර මෙය ශ්‍රී ලංකාවේ තොරතුරු තාක්ෂණ හා සන්නිවේදන ක්ෂේත්‍රයන්හි ඉතිහාසගත සන්ධිස්ථානයක් වේ.ජංගම දුරකථනයෙන් ගණුදෙනු කිරීමට අවස්ථාව ලබා දෙන ez Cash හා m Cash සේවා සමගින් ජංගම දුරකථන,තොරතුරු තාක්ෂණ සහ මූල්‍ය ක්ෂේත්‍රයන් වඩාත් ඉහළම දියුණුවක් කරා ගෙනයාමට හැකි වන බව සැමගේ විශ්වාසයයි.
කඩුපුල්

thumb|කුඩා කඩුපුල් මල් පොහොට්ටු. 4cm පමණ දිගය.
thumb|නිශාගන්දී / කඩුපුල් / බ්‍රහ්මකමලම් හොඳින් පිපුණු පසු.
**Epiphyllum oxypetalum** යන විද්‍යාත්මක නාමයෙන් හඳුන්වන **කඩුපුල්** මල ඉංග්‍රීසි ව්‍යවහාරයේදී “ඕලන්ද මිනිසාගේ පයිප්පය” සහ “රාත්‍රියේ රැජින” යන අන්වර්ථ නාමයන්ගෙන් හඳුන්වනු ලබයි. කඩුපුල් මල පතොක් කුලයට අයත් ශාකයක් වන අතර වෙනත් රටවල බහුල වශයෙන් වගා කරනු ලබන මල් වර්ගයකි. රාත්‍රී පතොක් ශාකය ලෙස ඇතැම් විට හඳුන්වනු ලැබුවද මෙය පතොක් ශාකවල ලක්ෂණ බහුලව නොපෙන්වයි. කෙසේ නමුත් පතොක් කුලයට අයත් අනෙකුත් ශාක මෙන්ම මෙහිද මල් හට ගන්නේ රාත්‍රියට පමණි. 

## පද නිරුක්තිය 
Oxypetalum(ලතින්) = උල් සහිත පෙති ඇති මල

## ඉතිහාසය 
thumb|මලෙහි ඉදිරිපස තොරතුරු සහිත දර්ශන
ශ්‍රී ලංකාවේ මෙය කඩුපුල් මල ලෙස හැඳින්වුවද ඉන්දියාවේදී බ්‍රහ්ම කමලම් ලෙස හැඳින්වේ. මහා බ්‍රහ්මයා විසින් මැවීමෙන් අනතුරුව එම නම ලබාදුන් බව පැවසේ. මෙම මල පිපෙන අවස්ථාවේදී දෙවියන්ගෙන් ඉල්ලා සිටින දේවල් ලැබෙන බව බැතිමතුන් විස්වාස කරයි. 

මද්‍යම  ඇමෙරිකාව මෙහි ජන්ම භුමියයි. මෙම මල් වර්ගය  දුර්ලභ වන අතර එක රාත්‍රියකදී පිපී එම රාත්‍රිය අවසන් වීමත් සමග පරවී යයි. 

වර්ෂ 1909 දී C.A. Purpus මහතා විසින් ඉතා කුඩා වෙනස්කම් සහිත කඩුපුල් විශේෂයක් මෙක්සිකෝවෙන් සොයාගත් අතර එහි පෙති තද රතු පැහැයෙන් යුක්ත වූ අතර මල එහි සුපුරුදු මිහිරි සුවඳ වෙනුවට අප්‍රසන්න ගන්දයකින්ද යුක්ත වූ බව පැවසේ. එය “Phyllocactus purpusii” ලෙස නාමකරණය කළ නමුත් උද්භිද විද්‍යාත්මක හඳුනාගැනීමක් නොලැබිණි. 

චීන ජනවහරේදී කඩුපුල් මල විශේෂ පුද්ගලයන් හැඳින්වීම සඳහා යොදාගනී. එනම්, සිත් ගන්නා සුළු නමුත් ඉතා සුළු කාලයක් කීර්තිමත්ව සිටින පුද්ගලයන් හැඳින්වීම සඳහා කඩුපුල් මලේ නම යොදාගනී. ඒ කඩුපුල් මලද පිපීම සඳහා විශාල කාලයක් ගන්නා නමුත් එක රැයෙන් පරවී යන නිසාය.
කඩුපුල් මලට ජපන් වැසියන්ගෙන්ද හිමි වන්නේ සුවිශේෂී ස්ථානයකි. ඔවුන් කඩුපුල් මල “සඳ කුමරිය” ලෙස හඳුන්වයි.

මෙම කඩුපුල් ශාකය​  යුරෝපීයයන් ඇමෙරි කාව සොයා ගැනීමෙන් පසු ලෝකයේ ප්‍රචලිතව ගිය එකක් බැවින් අපේ සාහිත්‍යයේ  හා බෞද්ධ සූත්‍ර වල සඳහන් වන කඩුපුල් වෙනයම් එකක්විය යුතුය​. කොසොල් රජ තුමා හා බුදුන් වහන් සේ අතර ඇතිවූ සංවාදයක සඳහන් වන්නේ කඩුපුල් ඇත්තේ නාග ලෝකයේ බවයි. 

## මූලාරම්භය සහ ජනාවාස 
කඩුපුල් ශාකය මෙක්සිකෝවේ සිට වෙනිසියුලාව දක්වා පැතිර පවතී. එමෙන්ම බ්‍රසීලයේද දැකිය හැක. ඇමරිකාවේ ටෙක්සාස් සහ කැලිෆෝනියා වැනි උණුසුම් දේශගුණයක් පවතින ප්‍රදේශ වල කඩුපුල් ශාකය වගා කරනු ලබයි. කෙසේනමුත් කඩුපුල් ශාකයේ ජන්ම භූමිය   දකුණු මැක්සිකෝ බව පිළිගැනේ.  
thumb|මලෙහි පැති දර්ශනයක්

## වගාකිරීම 
කඩුපුල් යනු පහසුවෙන් වගා කළ හැකි ශාකයකි.  වසන්ත කාලයේ අග බාගයේදී සහ ග්‍රීෂ්ම සෘතුවේ මුල් බාගයේදී වැඩි වශයෙන් මල් හට ගනී. විශාල ශාක වල මල් කිහිපයක් හටගනී. අපිපත්‍ර කුලයේ ශාක වල වැඩියෙන්ම වගා කළ හැකි ශාකය මෙයයි. 

## වෙනත් යොමු කිරීම් 
* මෙම ලිපිය මුල් වරට පල කරන ලද්දේ පහත නම සඳහන් වෙබ් පිටුව සඳහාය. [ EpiBase - Selenicereus, Epiphyllum and other epiphytic cacti]
* Anderson, E. F. 2001. *The cactus family*. Timber Press, Portland, Oregon, USA.
* http://www.indianbotanists.com/2013/04/epiphyllum-oxypetallum-brahmakamal.html 

## අතිරේක යොමු කිරීම් 
වෙනත් කියවීම් සඳහා *Epiphyllum oxypetalum* Wikimedia Commons
* Video of the blooming Epiphyllum
* Timelapse photography of a blooming Nishagandhi
අන්තර්ජාල සේවා දායකයන්

## නියෝජන අනුග්‍රහකය (proxy server) 
එක් එක් සේවාදායක පරිඝණක(clients) වලින් ලැබෙන ඉල්ලීම් වලට අදාලව , සම්පත්දායක කළ හැකි අනුග්‍රහක (server) පරිඝණක සොයාදීමේ අතරමැදිකරැවා ලෙස ක්‍රියා කරනු ලබන, පරිඝණක පද්ධතියක් හෝ යෙදවුමක් වේ . නියෝජිත සේවාදායක පරිඝණකයක් තුළින් ඉල්ලීමක් කරනු ලැබූ විටකදී, ඉල්ලීම ඇගයීමක් (evaluate) තුළින් ඉල්ලීමේ සංකීර්ණත්වය අවම කිරීමට නියෝජිත සේවාදායක පරිඝණකයට පුලුවන . අන්තර්ජාල සේවා පෙරීමකට ලක්කිරීම(web filtering), ආරක්ෂිත ජාල සම්බන්ධයක් පවත්වාගැනීම, වේගවත් සම්බන්ධතාවක් පවත්වා

ගැනීම මෙහි ඇති ප්‍රධාන වාසි වේ .

## යෙදුම් අනුග්‍රහකය (application server) 
යෙදුම් අනුග්‍රහකය යනු, මෘදුකාංග යෙදවුම් නිර්මාණය (creating software applications) සදහා හා ඒවා ක්‍රියාත්මක කිරීමට අවශ්‍ය අනුග්‍රහක පසුබිම (server environment) යන කාර්යන් දෙක සදහාම පහසුකම සළසන්නා වූ පද්ධතියකි .

## විෂය නාම සේවා අනුග්‍රහකය (DNS server) 
අන්තර්ජාලය තුළ විෂය නාමයන් IP ලිපින බවට පරිවර්තනය කරන සේවාවක් ලෙස මෙය හැදින්විය හැකිය . සාමාන්‍යයෙන්අන්තර්ජාලය තුළ විෂය නාමයන් පවතින්නේ අකුරු ආකාරයටය, මක්නිසාද යත් එවිට ඒවා පහසුවෙන් මතක තබා ගත හැකිය(උදාහරණයක් ලෙස www.example.com ). නමුත් අප දන්නා පරිදි අන්තර්ජාලය සැබෑ ලෙසම ගොඩනැගී ඇත්තේ IP ලිපින පදනම්වය . තවදුරටත් පැහැදිළි කරගතහොත්, ඔබවෙබ් බ්‍රව්සරයක් තුළ ඇතුළත් කරනු ලබන ඕනෑම විෂය නාමයක් සදහාම ඊට අනුරූප වූ ලිපිනයක් ඇත(උදා: www.example.com විෂයනාමයට අනුරූප ලිපිනය 198.105.232.4). එමනිසා සෑම විෂය නාම සේවා ඇතුලත් කිරීමකදීම මෙම සේවාව විෂය නාමය ඊට අදාළ ලිපිනයට පරිවර්තනය කරයි .විෂය නාම සේවා අනුග්‍රහකය ඊටම අදාළ වූ ජාලයකි . කිසියම් විෂය නාම සේවා අනුග්‍රහකයකට දෙන ලද විෂය නාමයට අනුරූපව පරිවර්තනයක් නොදන්නේ නම්, නිවැරදි ලිපිනය ලැබෙන තෙක්ම එය තවත් විෂය නාම සේවා අනුග්‍රහක සේවාව ලබා ගනී .

## ගතික සංග්‍රාහක වින්‍යාස නියමාවලි අනුග්‍රහකය (DHCP server) 
කිසියම් ජාලයක් තුළ, ජාලය හා සම්බන්ධව ඇති මෙවලම් සදහා ගතික IP ලිපින ලබා දීමේ සේවාවයි . මෙය ගතික ලිපින ලබා දීමේ ක්‍රියාවලියක් නිසාවෙන්, කිසියම් මෙවලමක් සදහා එම මෙවලම ජාලය හා සම්බන්ධ වෙන සෑම වාරයක් පාසාම විවිධ(එකිනෙකට වෙනස්) IP ලිපින ලැබේ . ඇතැම් විටම ජාලය හා සම්බන්ධව තිබියදීම වුවද ලිපිනය වෙනස් විය හැකිය . එසේම මෙම අනුග්‍රහකය ගතික හා ස්ථිතික ලිපිනයන් එකිනෙක මුහු කිරීමටද යොදා ගනී . නවක මෙවලමක් ජාලය හා සම්බන්ධ කිරීමේදී, නවක මෙවලම සදහා ලිපින ලබා දීමට වෙනමම වෙහෙසක් දැරීමට අවශ්‍ය නොවන නිසා (මෙම අනුග්‍රහකය ස්වයංක්‍රීයව එය ක්‍රියාවට නංවයි.) ජාලකරණයේදී වැඩි වෙහෙසක් දැරීම නුවුමනාය . මේ හේතුවෙන් අන්තර්ජාල සේවා සපයන්නන් බොහොමයක් තම සේවාදායකයන් (dial-up users)සදහා ලිපින ලබා දීමට මෙම අනුග්‍රහකය යොදා ගනී .
ගවුමී සලාම්

මාලදිවයිනෙහි ජාතික ගීය වේ.දිවෙහි භාෂාවෙන් නිර්මාණය කර ඇත
ජංගම දුරකථනයේ උපත

thumb|ජංගම දුරකතනයේ විකාශය
බොහෝ දෙනා සිතා සිටිනුයේ වර්තමානයේ ඇති විවිධ ජංගම දුරකථන වලට මූලාරම්භය වී ඇත්තේ අප සාමාන්‍යයෙන් පවසන ගඩොල් බාග දුරකථන හෙවත් පළමු පරම්පරාවේ අති විශාල දුරකථන කියාය.නමුත් මෙම ගඩොල් බාග දුරකථන ජංගම දුරකථන ඉතිහාසයේ එක් පියවරක් පමණයි.සත්‍ය ලෙසම ජංගම දුරකථනයේ ඉතිහාසය 1800 දක්වා දිව යන්නකි. 1876 දී ඇලෙක්සැන්ඩර් ග්‍රැහැම් බෙල්, ශබ්දය ඉලෙක්ට්‍රෝන ධාරාවක් ලෙස ජලය හා වාතය තුලින් ගමන් කරන බව සොයගෙන, එම පදනම මත මිනිස් කටහඬ ඉලෙක්ට්‍රෝන ධාරාවක් බවට පත් කර තඹ කම්බියක් මගින් වෙනත් ස්ථානයකට යැවිය හැකි යන්ත්‍රයක් හෙවත් දුරකථනය නිපදවන ලදී.දුරකථනයේ ප්‍රධානතම වාසිය වූයේ පණිවිඩය තේරෙන භාෂාවකින්, බාධාවකින් හා ප්‍රමාදවීමකින් තොරව ඉතාමත් පහසුවෙන් ලබා ගත හැකි වීමයි.

දුරකථනය කල එලි බැසීමත් සමගම ටෙලිග්‍රාෆ් යන්ත්‍ර එකවරම අභාවයට පත් වූයේ නැත.නමුත් දුරකථනය ද පළමුව රාජ්‍ය ආයතනත් පසුකාලීනව ව්‍යාපාර ආයතනත් එකිනෙක සම්බන්ධ කිරීමට යොදාගන්නා ලදී.ඉක්මනින්ම ටෙලිග්‍රාෆ් කම්බි වලට අමතරව දුරකථන රුහැන් ද මෙම රුහැන් ජාලය හා එකට පැටලී ගියේය.මුල් කාලයේදී පරිගණක හා ඉලෙක්ට්‍රෝනික තාක්ෂණය එතරම් දියුණු නොවූ නිසා ඇමතුම් Manually 'අතින්' සම්බන්ධ කිරීමට සිදුවිය.මෙම ක්‍රමවේදය Switchboard ලෙස හදුන්වයි. Switchboard එකක් යනු සාමාන්‍යයෙන් කුඩා ගමක නිවෙස් 20ක් හෝ 30ක් තුල ඇති දුරකථන එකිනෙක සම්බන්ධ වන මධ්‍යස්ථානයක් වැනිය.මෙම ක්‍රමයේ අවාසිය වූයේ ඔබ වෙනත් රටකට ඇමතුමක් ලබා ගන්නා විට ඔබේ ප්‍රදේශයේ Switchboard ක්‍රියාකරු හා සම්බන්ධ වී,එතැනින් ඔබේ පලාතේ Switchboard මධ්‍යස්ථානයට සම්බන්ධ වී,එතැනින් ඔබේ රටේ Switchboard මධ්‍යස්ථානයට සම්බන්ධ වී යනාදී වශයෙන් මධ්‍යස්ථාන ගණනාවක් හරහා ඇමතුම සම්බන්ධ කිරීමට සිදුවීමයි.මෙහිදී සම්බන්ධ වීමට මිනිත්තු ගණනාවක්ද ගත්වීය. මාර්කෝනිගේ රේඩියෝව සැබැවින්ම අනභිබවනීය යන්ත්‍රයක් විය.මෙමගින් එක් තැනක සිට තවත් තැනකට අපහසුවකින් තොරව හා රැහැන් රහිතව පණිවිඩක් දීමට හැකිවිය. පසුකාලීනව දියුනු වූ සංඛ්‍යාත මූර්ජනය [FM] හා මුල් කාලින විස්තාර මූර්ජනය [AM]  මගින් නිසි සංඛ්‍යාතයක් ඔස්සේ පණිවිඩයක් දීමට හා ලබා ගැනීමට හැකි රේඩියෝ උපාංග නිපදවන ලද අතර මේවා තව තවත් වැඩි දියුණු කිරීමට මාර්කෝනි, මාර්කෝනි සමාගම නමින් රේඩියෝ උපාංග සමාගමක් ඇරඹුවේය. 1912 දී ටයිටැනික් නෞකාව ගිලීයාමත් සමග සංඛ්‍යාත කිහිපයකට එකවර සවන් දිය හැකි රේඩියෝ උපකරණ සියලුම නෞකා පාලක මධ්‍යස්ථාන හා වරාය වල තැබිය යුතු යැයි නීතියක් සම්පාදනය වීම , 1940 වන විට සංගීතය,ප්‍රවෘත්ති, ක්‍රීඩා හා බොහෝ වැඩසටහන් ලොව පුරා විකාෂය වන ගුවන් විදුලි තරංග ජාලයක් ලොව බිහි කිරීමට පාදකවූ ප්‍රධානම හේතුව ලෙස සැලකේ.
ගැඹුරු ජාලය

**ගැඹුරු ජාලය**, **අදිසි ජාලය** හෝ **සැඟවුණු ජාලය** (ඉංග්‍රීසි: Deep Web, Invisible Web, Hidden Web) යනු වෙබ් සෙවුම් යන්ත්‍ර‍ මගින් සුචිගත කර නොමැති අන්තර්ගතයන් සහිත විශ්ව විසිරි වියමනෙහි කොටස් ය. ඕනෑම අන්තර්ජාල පරිශීලකයෙකුට පහසුවෙන් පිවිසිය හැකි මතුපිට ජාලය මෙන් නොව, ගැඹුරු ජාලයට පහසුවෙන් පිවිසිය නොහැක. ගැඹුරු ජාලය යන වචනය හඳුන්වා දෙනු ලැබුවේ පරිගණක විද්‍යාඥ මයිකල් කේ. බර්ග්මන් විසින් 2001 දී ය.

වෙබ් තැපැල් සේවා, අන්තර්ජාල බැංකු සේවා, පුද්ගලික හෝ සීමිත-ප්‍රවේශ සහිත සමාජ මාධ්‍ය ගිනුම්, නැරඹීම සඳහා ලියාපදිංචි වීම අවශ්‍ය වන වෙබ් පිටු, පරිශීලකයා විසින් ගෙවීම් සිදුකළ යුතු සේවා ආදිය ගැඹුරු ජාලය තුල ක්‍රියාත්මක වේ. නිවැරදි URL ලිපිනය හෝ IP ලිපිනය ඇතුලත් කිරීම මගින් ගැඹුරු ජාලයට සාමාන්‍ය වෙබ් බ්‍රවුසරයකින් වුවද පිවිසිය හැකි නමුත්, බොහෝවිට ඒවා මුරපද වැනි ආරක්ෂක පියවර වලින් සමන්විත වේ.

## මූලාශ්‍ර
ද ඩිසින්ටිග්‍රේෂන් මෙෂීන්

**"ද ඩිසින්ටිග්‍රේෂන් මෙෂීන්"** යනු,  ආතර් කොනන් ඩොයිල් විසින් ලියැවුනු කෙටිකතාවකි. 1929 ජනවාරි මාසයෙහිදී  *ද ස්ට්‍රෑන්ඩ් සඟරාවෙහි* එය මුලින්ම ප්‍රකාශයට පත් විය. මෙම කතාව ගෙතී ඇත්තේ, වස්තූන් අසමෝධානය කළ හැකි සහ ඒවා පැවති ආකාරයටම ප්‍රතිස්ථාපනය කළ හැකි   යන්ත්‍රයක් සොයා ගැනීම වටාය. මෙම කෙටිකතාව,  ධනවත් විධිවිරෝධී වික්‍රමිකයෙකු වූ මහාචාර්ය චැලෙන්ජර් පිළිබඳව ලියැවුනු "චැලෙන්ජර් ග්‍රන්ථ මාලාවෙහි" කොටසකි.

## කථා වස්තු සාරාංශය 
තොරතෝංචියක් නොමැතිව  දුරකතනයෙන් ඔහු වෙත ඇමතුම් ලබා දෙන පුද්ගලයින් හා මහාචාර්ය චැලෙන්ජර් විවාදයකට පැටලී සිටින අවස්ථාවකදී, *ද ඩේලි ගැසට්* පුවත්පතෙහි වාර්තාකරුවෙකු වූ සහ ඔහුගේ තරුණ මිතුරා වූ මොලෝන් පැමිණ චැලෙන්ජර්ට ඇවටිලි කරන්නේ, වස්තූන් අසමෝධානය කළ හැකි යන්ත්‍රයක් සොයාගත් බව පවසන තියඩෝර් නෙමෝර්ගේ සොයාගැනීම පරික්ෂාකිරීමට ඔහු සමග පැමිණෙන ලෙසිනි. මෙම සොයැගැනුම සැක සහිත බව සිතන චැලෙන්ජර්, මොලෝන්ගේ යෝජනාවට එකඟවී ඔහු හා නෙමෝර්ගේ නිවෙස බලා යයි. 

යන්ත්‍රයේ  හැකියාව ප්‍රදර්ශනය කරනු වස්, චැලෙන්ජර් අසමෝධානය කොට ඔහු යළි ප්‍රතිස්ථාපනය කිරීමට  නෙමෝර් මුලින්ම යෝජනා කර සිටි නමුත්, කිසියම් අයුරකින් චැලෙන්ජර් ප්‍රතිස්ථාපනය කිරීමට යන්ත්‍රය අසමත් වුවහොත්, ඔහු විසින් සිදු කෙරෙමින් පවතින විද්‍යාත්මක කාර්යයන් නිම කිරීමට නොහැකිව අඩාල වන බව චැලෙන්ජර්ට ඒත්තු ගැන්වීමට මොලෝන් සමත් වන අතර,  මොලෝන් විසින්  අසමෝධානය සඳහා වස්තුව ලෙසින් තමා නම් කරයි. 

මොලෝන් සාර්ථක ලෙසින් අසමෝධානය කොට යළි ප්‍රතිස්ථාපනය කෙරෙන අතර ඉන්පසු චැලෙන්ජර් අරභයාද එම කාර්යයම සිදු කෙරෙයි. සොයාගැනුම පිළිබඳ චැලෙන්ජර්ගේ විශ්වාසය මද බව සහ නෙමෝර් වෙත ගරුත්වය දැක්වීමෙහි මද  බවට දඬුවමක් වශයෙන්, නිමැවුම්කරු විසින් මහාචාර්යවරයා යළි ප්‍රතිස්ථාපනය කෙරෙනුයේ හිසකෙස් රහිතවය. කෝපයට පත්වන චැලෙන්ජර්, නෙමෝර් හට පහර දෙන අතර, ඔහු බිම හෙලා තර්ජනය කරනුයේ, මහාචාර්යවරයා යළි පෙර තත්ත්වයට ප්‍රතිස්ථාපනය නොකෙළේ නම් දිවි තොර කරන බවයි. නෙමෝර් විසින් චැලෙන්ජර්ගේ කෙස් යළි ප්‍රතිස්ථාපනය කරන අතර, ඔහුගේ යන්ත්‍රය පිළිබඳව ඔහුට ප්‍රශංසා කරන චැලෙන්ජර් ඔහුගෙන් විමසන්නේ එහි ප්‍රායෝගික උපයෝගයන් මොනවාද යන්නයි. නෙමෝර් විසින් කට මැත දොඩනුයේ, මෙම සොයාගැනීමේ හිමිකම් සඳහා වැඩිම ඉල්ලුම්කරුවන් වන රුසියානුවන් විසින් ලන්ඩනය සහ එහි වැසියන් මිලියන ගණනක් විනාශ කෙරෙනු ඇති බවයි. 

යන්ත්‍රය පිළිබඳ රහස වෙනයම් අය දන්නේද යන්න නිර්ණය කරගැනුමෙන් පසු, චැලෙන්ජර් විසින් එය පරික්ෂා කරනු ලබයි. චැලෙන්ජර් තරයේ පවසනුයේ, ඔහු අසමෝධානය කෙරුණු විට වාඩි වුනු යන්ත්‍රයෙහි අසුන වෙතින් කිසියම් සුළු ප්‍රමාණයක විදුලිය කාන්දුවක් සිදුවූ බවයි. නෙමෝර් විසින් මෙය ප්‍රතික්ෂේප කරන අතර ඔහු විසින් මෙම අසුන මත වාඩි වන්නේ මෙලෙස කාන්දුවක් ඇත්දැයි ප්‍රත්‍යක්ෂ කර ගැනුමටය. චැලෙන්ජර් විසින් වහා ඔහු අසමෝධානය කෙරෙන අතර, පොදු යහපත සලකා, ඔහු සහ මොලෝන් පිටව යන්නේ, නොමෝර් යලි ප්‍රතිස්ථාපනය නොකරමය.

## බාහිර සබැඳි 
*"ද ඩිසින්ටිග්‍රේෂන් මෙෂීන්" (විද්‍යුත්-පෙළ) ක්ලැසික් ලිට්‍රිචර් ලයිබ්‍රරි වෙත

ප්‍රවර්ගය:1929 වසරෙහි කෙටිකතා
ප්‍රවර්ගය:විද්‍යා ප්‍රබන්ධ කෙටිකතා
ප්‍රවර්ගය:මහාචාර්ය චැලෙන්ජර් කෙටිකතා
ප්‍රවර්ගය:ද ස්ට්‍රෑන්ඩ් සඟරාවෙහි මුලින් ප්‍රකාශිත කෘතීන්
ගැමා කිරණ

**ගැමා කිරණ**, විකිරණශීලී මූලද්‍රව්‍ය මගින් නිකුත් කරන එක් තරංග වර්ගයකි. ගැමා කිරණවල සංඛ්‍යාතය ඉතා අධික වන අතර එAවායේ අඩංගු ශක්ති ප්‍රමාණය ද ඉතා අධික ය. ඝන වානේ තහඩු සහ කොන්ක්‍රීට් ආදිය පවා විනිවිද යාමේ හැකියාවක් ගැමා කිරණවලට ඇත. ගැමා කිරණ මගින් සජීවී ෙසෙල විනාශ කෙරෙන බැවින් පිළිකා ෙසෙල විනාශ කිරීමට මෙම කිරණ යොදා ගැනේ. ආහාර සහ ශල්‍යකර්ම සඳහා භාවිත කරන උපකරණ ආදිය ජීවානුහරණය කිරීම සඳහා ද ගැමා කිරණ භාවිත කෙරෙයි.
අධෝරක්ත කිරණ

**Infrared radiation**

දෘශ්‍ය ආලෝක පරාසයේ රතු වර්ණයට පහළ සංඛ්‍යාත සහිත, අපගේ ඇසට නොපෙනෙන තරංග පරාසය අධෝරක්ත කිරණ ලෙස හැඳින්වේ. රත් වූ වස්තු මගින් අධෝරක්ත කිරණ නිකුත් වන නිසාත්, එම කිරණ අපගේ සම මත වැටුණු විට උණුසුම් බවක් දැනෙන නිසාත් අධෝරක්ත කිරණ බොහෝ විට තාප විකිරණ ලෙස ද හැඳින්වෙයි.අපගේ ශරීරවලින් ද අධෝරක්ත තරංග පිට කෙරේ. ශරීර අවයවවලින් පිට කෙරෙන තාපජ තරංග ඇසුරින් තාපජ ඡායාරූප ලබා ගැනේ. එමගින් යම් යම් රෝග හඳුනාගත හැකි වේ. තවද, අධෝරක්ත දෙනෙති සහ කැමරා භාවිත කිරීමෙන්, රාතී්‍ර කාලයේ දී සිදු කෙරෙන මිනිසුන් හෝ සතුන්ගේ කි්‍රයාකාරකම් නිරීක්ෂණය කර ගත හැකි වේ.

දුරස්ථ පාලකවල සිට රූපවාහිනී යන්ත්‍ර දක්වා සංඥා යැවීමට භාවිත වන්නේ අධෝරක්ත කිරණ යි. ජංගම දුරකථනවල සහ පරිගණකවල අඩංගු කැමරා බොහොමයක් අධෝරක්ත කිරණවලට සංවේදී වෙයි. භෞත චිකිත්සක ප්‍රතිකාර ක්‍රම සඳහා ද අධෝරක්ත කිරණ භාවිත වේ.

TV-Remote-Infrared.jpg| දුරස්ථ පාලක
Infrared cam-ae.png| අධෝරක්ත කැමරාව
ප්‍රකෘති සංඛ්‍යා

ගණිතයෙහිදී,  ගණන් කිරීම ("මේසය මත කාසි *හයක්* ඇත" යන ආකාරයෙන්) සඳහා සහ අනුපිළිවෙලකට තැබීම ("මෙය රටෙහි *තෙවන* විශාලතම නගරය වෙයි" යන ආකාරයෙන්) සඳහා **ප්‍රකෘති සංඛ්‍යා** භාවිතා කෙරෙයි.  සාමාන්‍ය ව්‍යවහාරයෙහිදී, ගණන් කිරීම සඳහා භාවිතා කරන වචන "මුඛ්‍ය සංඛ්‍යාවන්" වන අතර අනුපිළිවෙලකට තැබීමට භාවිතා කරන වචන  "ක්‍රමසූචක සංඛ්‍යාවන්" වෙති.
7 (සංඛ්‍යාව)

**7** ( **හත** ; /s ɛ v [අවලංගු ආදානය: 'ɨ'] n / ) සංඛ්‍යාංක, ගණන් කිරීමේ අංකයක්, අංක හත.
ප්‍රවර්ගය:පූර්ණ සංඛ්‍යා
මුඛ්‍ය සංඛ්‍යාව (වාග් විද්‍යාව)

වාග් විද්‍යාවෙහිදී, සහ වඩාත් නිරවද්‍ය ලෙසින් පැවසුවහොත් සාම්ප්‍රදායික ව්‍යාකරණයෙහිදී, **මුඛ්‍ය සංඛ්‍යාවක්** හෝ  **මුඛ්‍ය සංඛ්‍යාංකයක්** (‍හෝ **මුඛ්‍යයක්** පමණක් ලෙසින්) යනු,  *එක*, *දෙක*, *තුන*  වැනි සිංහල වචන මෙන්ම, නිදසුනක් වශයෙන්  *තුන්සිය හතලිස් දෙක* වැනි සංයුක්ත වචනද ගණනයන් ලෙසින් දැක්වීම සඳහා භාවිතා කෙරෙන ව්‍යාකරණ අංගයකි.
අනේකත්වය

ගණිතයෙහි, කුලකයක **අනේකත්වය** යනු,  "කුලකයෙහි අවයව සංඛ්‍යාව" වෙයි. නිදසුනක් වශයෙන්, A = {2, 4, 6} කුලකය තුල අවයව 3 ක් අඩංගු වන බැවින්,  A හි අනේකත්වය 3 ක් වෙයි. අනෙක්ත්වය තීරණය කිරීමට ප්‍රවේශයන් දෙකක් ඇත – සමක්ෂේපණ සහ ආක්ෂේපණ භාවිතයෙන් කුලක සෘජු ලෙසින් සැසඳීම මින් එකක් වන අතර, අනෙක වන්නේ  මුඛ්‍ය සංඛ්‍යා භාවිතා කිරීමයි.

## ආශ්‍රිත
යුගෝස්ලාවියාව

, the original western border left a population of half a million South Slavs in Italy.]]

**යුගෝස්ලාවියාව** යනු 20 වන සියවසේ වැඩි කාලයක් (එනම් වසර 70ක් පමණ) ගිනිකොණදිග යුරෝපයේ පැවති රටකි.  එය බිහිවූයේ 1918 දී පළමුවන ලෝක යුධ සමය තුළය. තාවකාලික ස්ලෝවේනියානු, ක්‍රෝඒෂියානු සහ සර්බියානු රාජ්‍යයෙහි සහ නිදහස් රාජ්‍යයක්ව පැවති සර්බියානු රාජධානියේ ඒකාබද්ධයෙන්, **සර්බියානු, ක්‍රෝඒෂියානු සහ ස්ලෝවේනියානු රාජධානිය** යන නාමය යටතේ එය බිහි විය. සර්බියානු කරඩෝඩෙවිච් රාජකීය වංශය යුගෝස්ලාවියානු රජ පෙළපත බවට පත්විය.

ප්‍රවර්ගය:පෙර පැවති රටවල්
අනුලා විද්‍යාලය, නුගේගොඩ

**අනුලා විද්‍යාලය, නුගේගොඩ** ශ්‍රී ලංකාවේ බෞද්ධ බාලිකා පාසලක් වන අතර, එය 1941 දී ඊ. ඩබ්ලිව්. අදිකාරම් විසින් ගුරුවරු පස් දෙනෙක් හා ශිෂ්‍යයාවන්  38 දෙනෙක් සහිතව ආරම්භ කරන ලදී. 

දැනට මෙම පාසලේ ශිෂ්‍යාවන් ගණන 3,000 ඉක්මවයි. විදුහල්පති හා කාර්ය මණ්ඩලයේ  මග පෙන්වීමට අනුව මෙහි බෞද්ධ මූලධර්ම මත පදනම් වූ  අවිහිංසාව හා ස්වයං විනය පවත්වා ගෙන යාමට ශිෂ්‍යාවන් පුරුදු පුහුණු කිරීම මෙහි පරම අභිප්‍රායයි.
මෙහි ආදිකතෘ තුමාගේ අරමුණ හා පාසලේ දැක්ම වනුයේ  මෙහි ඉගෙනුම ලබන ශිෂ්‍යයාවන්, සෑම අංශයකින්ම " පරිපූර්ණ කාන්තාවන් " බවට හැඩගැස්වීමටය.
පුරෝගාමී විදුහල්පතිනියක් වූ ( පී. බී. ප්‍රනාන්දු මහත්මිය) 1941 සිට 1956 දක්වා පාසලට සේවය කළ අතර පාසල සඳහා ඉඩමක් සහ ශිෂ්‍යත්ව ක්‍රමයක් ලබා ගැනීම සඳහා ඇය සිය මුළු වැටුපම පරිත්‍යාග කළාය.

## විදුහල්පතිනියන් 

## SCHOOL SONG 
සමරමු අනුලා විදුහල් මාතා 

නමදිමු හදපිරි බැතිනි සදා //

සුචරිත සදවා ගුණ මිණි වඩවා 

හෙළ දූ දරුවන් යහමග ගන්වා 

දෙස බස රැස බුදු සමය නගා 

ශිල්පකලා විද්‍යාලෝකේ .....

සමරමු අනුලා......

ධීර වීර ගුණ නැණ බලධාරී //

වීර විකුම් හෙළ ජීවය පා

ඔද තෙද බලපා  රස ලොව කළඹා 

පෙරටම යවූ ඔබ දූ දරුවෝ 

සමරමු අනුලා......

සාමකාමි දියුණුව සහජීවේ //

සිරිලක් පොළොවේ මතුකරදී 

ජයගොස නංවා කිතුරැස ගන්වා 

"සැරදේවා ඔබ බැබළේවා" 

සමරමු අනුලා......

*